Kaozeal:Magenta - Wikipedia\nFazius e oa an etrewiki evel re alies pa vez adanvet ur pennad. Koulskoude, pa vez adanvet ur pennad e teu ar c'hemenn-mañ war wel, a-raok mont pelloc'h: Diwallit ! Ur c'hemm bras ha dic'hortoz e c'hall bezañ evit ur bajenn a vez sellet outi alies ; bezit sur hoc'h eus komprenet mat an heuliadoù a-raok kenderc'hel ganti.» Perak ne vez ket dalc'het kont eus ar c'hemenn-se?--Trec'hlid mitonet (kaozeal) 9 Gen 2013 da 14:41 (UTC)\nhttp://br.wikipedia.org/w/index.php?title=Magenta&diff=1401126&oldid=1401032. Un adanvadur naturel, diwar skouer ar wikioù all, n'eo ket dibalamour. Tagadenn bersonel, klask laou, netra ken. Bianchi-Bihan (kaozeal) 9 Gen 2013 da 15:49 (UTC)\nLennet a-dreuz ar pezh am eus skrivet uheloc'h. N'eo ket ar fed e vije bet adanvet eo a zo dibalamour (daoust ma ne oa ket bet displeget, daoust ma tleer ober), met an doare m'eo bet graet. Dav deskiñ adenvel pennadoù 'm eus aon, skrivet eo: «bezit sur hoc'h eus komprenet mat an heuliadoù a-raok kenderc'hel ganti». Ne seblantez ket bezañ nec'het gant an heuliadoù.--Trec'hlid mitonet (kaozeal) 9 Gen 2013 da 16:33 (UTC)\nAdtapet diwar « https://br.wikipedia.org/w/index.php?title=Kaozeal:Magenta&oldid=1401200 »\nKemmoù diwezhañ degaset d'ar bajenn-mañ d'an 9 Gen 2013, da 16:33.


- KLASK.com - A-dreuz ar c'hantvedoù - Herve Gouedard - Al Liamm ...\nStal ar brezhoneg\nKasadennoù dindan berr amzer - Paeamant gwarezet\n Petra nevez ?\n LEVRIOU + CD\n Levrioù divyezhek\n Levrioù kaer\nUrzhiañ dre anv A-Z\n Keit Vimp Bev (281)\n Al Liamm (159)\n An Here (156)\n TES (117)\n Bannoù-Heol (81)\n An Alarc'h Embannadurioù (75)\n Yoran Embanner (71)\n Mouladurioù Hor Yezh (65)\n Beluga (46)\n Sav-Heol (42)\n Al Lanv (38)\n Skol Vreizh (30)\n Hor Yezh (29)\n Aber (25)\n Coop Breizh (17)\n Dizale (15)\n Skol (14)\n Delioù (12)\n Embannadurioù Goater (9)\n Skrid (9)\n BZH5 Ltd (8)\n Imbourc'h (8)\n An Amzer embanner / Le Temps Editeur (7)\n An Treizher (7)\n Éditions Apogée (6)\n Skol an Emsav (6)\n Tir (6)\n Kerjava (4)\n P'tit Louis (4)\n Rubéüs Editions (4)\n Kalanna (3)\n Nadoz-Vor Embannadurioù (3)\n Stur (3)\n À l'Abordage (2)\n Ar Gripi (2)\n France 3 Ouest / JPL Films (2)\n Kerber Kore (2)\n Aérolyre (1)\n Albert René (1)\n Allah's Kanañ (1)\n Amzer Nevez (1)\n An Dalar (1)\n Anagrammes (1)\n Ar Granenn (1)\n Auzou (1)\n Barn (1)\n BNC Productions (1)\n Brennig ar C'hurnig (1)\n Casterman (1)\n Dargaud (1)\n Diwan (1)\n Éditions Chapitre (1)\n Embannadurioù ar Mendu (1)\n Emglev An Tiegezhioù (1)\n Frifurch/Le P'titFureteur (1)\n Goasco Music (1)\n IMAV éditions (1)\n Jeux Bordier (1)\n Kaze (1)\n KDM (1)\n Kendalc'h (1)\n Kreizenn ar son (1)\n Kuzul ar Brezhoneg (1)\n L'Oz production (1)\n Les Amis du Bois (1)\n Les éditions du Temps (1)\n Les Petits Chemins (1)\n Lionel Buannic Krouiñ (1)\n Mignoned Anjela (1)\n Millefeuille (1)\n Pois Chiche Films (1)\n Preder (1)\n Rêve en Saule (1)\n Soleil (1)\nA-dreuz ar c'hantvedoù\nRummad : Istor, glad \nSkrivagner : Herve Gouedard\nTapomp penn an hent dre aodoù avelek ha roc’hellek, dre gwaremmoù kras hag ec’hon, dre straedoù enk ha teñval, dre liorzhoù kuzh ha klet... Sellomp en-dro deomp ha tavomp. Klevout a raimp neuze heklev an tremened o sourral. Nag a vouezhioù tud a zo bet o vevañ hag o poaniañ ! Nag a darvoudoù munut ha kriz a zo bet skoulmet ha diskoulmet !\nN’eus ket par da Herve Gouedard evit hor bleniañ dre gildroennoù an amzer hag hol lakaat d’ober anaoudegezh gant istorioù tud, lec’hioù, broioù. Ergerzher difaezhus ar bedoù pellañ ha tostañ war un dro ma ’z eo.\nFurcher, baleer, kantreer, konter hag heñcher, Herve Gouedard a oar, gant fent hag ampartiz, dispakañ ha taolenniñ plegioù ’zo eus hon istor hag hor glad. Deomp ’ta dizamant d’e heul a-dreuz ar c’hantvedoù...\nEmbannadur : Du 2014\nSkeudennet e liv - Golo gwevn\n112 pajenn - Mentoù : 21 x 21 cm - Pouez : 370 g.\nEmbanner : Al Liamm  ISBN : 978-2-7368-0103-8\n0 tra enni\nAr bleiz a felle dezhañ cheñch liv\n Divizoù gwerzhañ hollek  Mont e darempred ganeomp\n© 2006 Bzh5 Ltd - Klask.com zo meret gant Bzh5 Ltd. Siret : 430 250 779 00021


Ar podkastoù - Radio Bro Gwened\nMettre un texte avant la mise en place des podcasts ?\n[Même système que pour RadioBreizh.net]\nDa bep sadorn, da eur en apero, da lâret eo etre 11e ha kreisteiz, dait genomb àr hentoù ar Morbihan, d'emgavet get tud ar vro evit ur pennad-kaoz pe ur weladenn. Dizoloet vez tud neuze: arzourion/-ezed, peizanted/-ezed, ha razh an dud 'deus traoù dedennus da lâret... e brezhoneg, ha dizoloet 'vez lec'hioù ivez: mirdioù, kumunioù, hag en holl lec'hioù a faota da vrezhonegerion/-ezed 'zo hon lakaat da zizoloiñ. Ur magazin adskignet ur misiad àr-lerh, bep sul da 11e.\nAbadenn vintin Radio Bro Gwened Rubrikennoù liesseurt de vout geneoc'h de vintin e-pad ho bane kafe, pe en auto! 8e - 9e e-pad an hañv! Enora Molac a gas an abadenn dibaoe miz Genver 2018, an abadenn a oe bet krouet ha kaset get Andrea Ar Gal e-pad 17 vloaz. Daremprediñ get tud ar vro, klevout er skingomz tud a-bep seurt, kronikerien arbennigourien àr o zanvez, anoñsiñ darvoudoù ar vro ha kas sonerezh, setu un abeg deoc'h de glevout brezhoneg da vintin, liammet get ar vuhez bemdeiz hag ar pezh a c'hoarvezh er vro! E miz Gouere eo erruet Tomaz Laken hag RKB da gas an abadenn ivez! Dilun dimeurzh ha dimerc'her get Enora, diriaou ha digwener get Tomaz. Mand oc'h intereset evit reiñ ho ali pe evit kinnig ur gronikenn, kit e darempred get Tomaz pe Enora.\nKlasoù divyezhek publik ar Morbihan a genlabour evit magañ un abadenn miziek : ar big a gan. E-pad un euriad e vez kinniget sonennoù, barzhonegoù, sketchoù ha rimadelloù, èl rezon. Mes ivez, reportajoù, atersadennoù, lennegezh. Rubrikennoù a-ziwar ar skiantoù, ar matematik pe ar yezh a c'hell kinnig ar skolidi ivez, ha gante e vez graet an enrolladennoù en o c'hlasoù. Un abadenn sevenet get Gwenn Vorc'h.\nGet Faya Gur ha High Tal\nTrouz ha safar ha musik àr un dro Istoerieù kontet, musik choejet get Gentas Buhe E-pad en ugenad minud bannereh radio Gentas Buhe e gannig doh de gleùet istoerieù tennet ag el lennegeh a vremeñ aveit er vugale. En istoerieù-señ e zo troet e breton geton ha guisket anehe get musik e blij dehon. E fin en abadenn e ve dizolet en titreù ag el levrieù ha pladenneù CD bet kleùet eraog. El un tammi' troh ema er bannereh radio-señ aveit er cheleùerion iuvank hag o zud e-pad o deùeah. Un tammi' troh de huinéal en hur zizolai un istoer neùe pe cheleù doh musik dishañval doh e re kleùet a-liesañ.\nPlantenn ha plantenn : Patrick Drean a genniga deoc'h dizoleiñ bed ar plantennoù. Ur blantenn, un anv, un istoer, ar vad groeit geti, avizoù mad d'ober àr he zro.\nLiesseurted sevenadurel, glad dizanvez, egor Bretania, ha c'hoazh : un eurvezh pep miz evit ober muioc'h anaoudegezh gant kefridi liesseurt BCD ! Ce programme existe dans une version intégralement en langue française : ici (http://www.radiobreizh.net/bzh/emission.php?emid=313)\nBaleadenn àr hent ar vuhez, ar mignoniaj, ar garantez, ar frankiz... Setu aze hentoù da zizoloiñ, da grouiñ, da hunvreal... Sonjal enno evit chom hep diskoueziñ lusk e galon... Kerzhet àr un dro get ar re o deus profet deomp o anaoudegezh... Skipailh sonerion : Gwendal Le Ruyet : kan, bombard, fleüt-treuz, elektronek Pierre Thébault : Uilleann pipe, small pipe, technopipes, elektronek Florent Gross : Gitaroù, elektronek\nA bep ton, a bep son : Adkavit "A bep ton, a bep son", ho abadenn sonerezh war Radio Bro Gwened, bemdez etre 6e30 ha 7e15. Bep sizhun ho po tro da zizoloiñ un azour pe un arzourez ag ar sonerezh a-vremañ hag e tizoloimp asambl ur bladenn nevez daet er-maez e-mesk sonerezh hengounel pe sonerezh ar bed.\nKomz a ra deomp Albert a-ziar ar yezhadur, ar gerioù, an distagadur, an taol mouezh... Bep sizhun eh vez un abadenn nevez\nLizherioù skrivet get Loeiz Herrieu àr dalbenn ar brezel bras (1914-1919), kaset d'e vouez, lennet get Jo Morvan ha displeget get Daniel Carre. Kronikenn savet get Katerine Pasko hag Andrea ar Gal.\nUr magazin a-ziàr-benn buhez ekonomikel, kevredigezhel ha politikel ar Mor-bihan. Bemdez e vez tud pedet da gomz get an eeun a-ziàr-benn, dre skwer, ar bouezherezhoù, kudennoù ar labouerion-douar, ar stourm enep d'an dilabour, stummadur ar vartoloded, ar sikouriù sosial, oberourion an ekonomiez...\nUr skrivagnour, un embannour, ur c'hronikennour pe ul lennour, a gannig ur levr pe ur gelaouenn a nevez embannet\nbep yaou, tanvamp ur sekret-keginerezh bennak, kanniet deomp get keginerezed pe geginourion ampart\nDasson ar ton, Kronik


Karloman - Wikipedia\n(Adkaset eus Carloman)\nCarloman, pe Karloman, zo un anv-badez frankek (Karlmann en alamaneg a hiriv) hag anv meur a briñs frank er Grennamzer izelañ.\nLakaet e vez da gevatal d'an anv bulgarek "Kaliman".\n1.1 Rouaned frank\n1.2 Franked all\n1.3 E Bulgaria\n1.4 En Alamagn\nKarloman, pe Karlmann (751–771), mab da Bepin Grenn ha Bertrada Laon, roue ar Franked e 768. Pa varvas e voe anvet e vreur Karl da roue\nKarloman II (867-† 884), mab da Loeiz II, lesanvet ar Gag, ha da Ansgarde, roue ar Franked (879-884).\nFranked all[kemmañ | kemmañ ar vammenn]\nKarloman, mab da Garl Martel ha Rotrude Trier, breur da Pepin Grenn, (715? 716?–754). Ur mab en doa, anvet Drogon. Maer ar palez e oa en Aostrazia (741-747). Dilezel a reas ar garg evit mont da Vanac'h da Venez Cassino.\nKarloman, mab da Garl Veur, anv kentañ Pepin Italia\nKarloman Bavaria, mab da Loeiz ar German (830–882), roue Bavaria (876-882).\nCarloman (v. 847-† 876), mab da Karl Voal hag Ermentrud Orleañs .\nPippin Italia (773–810), a oa Carloman e anv kentañ;\nCarloman, mab da Garl Voal ( marvet e 874)\nCarloman (?-?), mab da Lotar Iañ hag Ermengarde Teurgn.\nE Bulgaria[kemmañ | kemmañ ar vammenn]\nKaliman I Bulgaria (a renas 1241-1246)\nKaliman II Bulgaria (a renas 1256-1257)\nJosef Karlmann Brechenmacher, skrivagner\nKarlmann Geiß, Prezidant al Lez Kevredadel (Bundesgerichtshofs ) en Alamagn\nAdtapet diwar « https://br.wikipedia.org/w/index.php?title=Karloman&oldid=1895148 »\nKemmoù diwezhañ degaset d'ar bajenn-mañ d'an 14 C'hwe 2021, da 14:32.


15 Ezdra – BIBL KOAD 21 : Ar Bibl e Brezhoneg evit ar Vretoned\n1 D’ar bloaz kentañ eus Kiruz roue Persia, evit ma vefe sevenet komz an AOTROU lavaret dre Jeremiaz, an AOTROU a zihunas spered Kiruz roue Persia, a reas embann en e holl rouantelezh, ha zoken dre skrid, un urzh a lavare:\n2 Evel-henn e komz Kiruz roue Persia: An AOTROU, Doue an neñvoù, en deus roet din holl rouantelezhioù an douar, hag eñ e-unan en deus gourc’hemennet din sevel un ti dezhañ e Jeruzalem a zo e Juda.\n3 Piv ac’hanoc’h a zo eus e bobl? Ra vo e Zoue gantañ, ra bigno da Jeruzalem a zo e Juda, ra savo ti an AOTROU, Doue Israel, an Doue a zo e Jeruzalem.\n4 An holl re a van, e pep lec’h bennak ma’z emaint, ra sikouro tud al lec’h-se anezho gant arc’hant, aour, madoù, loened, en tu-hont d’ar profoù a-youl-vat a vo kinniget evit an ti eus Doue a zo e Jeruzalem.\n6 An holl re a oa en-dro dezho a galonekaas anezho gant traoù arc’hant hag aour, madoù, loened, traoù prizius, en tu-hont d’ar profoù a-youl-vat.\n8 Kiruz roue Persia o c’hasas er-maez dre zorn Mitredad an teñzorer, a niveras anezho ouzh o reiñ da Sheshbazar priñs Juda.\n9 Ha setu niver anezho: tregont plad aour, mil plad arc’hant, nav c’hontell warn-ugent,\n10 tregont kib aour, pevar c’hant dek kib arc’hant a eil renk, mil lestr all.\n11 An holl listri aour pe arc’hant a oa pemp mil pevar c’hant. Sheshbazar o c’hemeras holl, pa voe lakaet an harluidi da vont kuit eus Babilon da Jeruzalem.\n1 Setu amañ mibien ar broviñs a bignas eus an harlu, a-douez ar re en doa Nebukadnezar roue Babilon harluet da Vabilon, hag a zistroas da Jeruzalem ha da Juda, pep hini d’e gêr.\n4 mibien Shefatia, tri c’hant daouzek ha tri-ugent;\n7 mibien Elam, mil daou c’hant pevar hag hanter-kant;\n8 mibien Zatu, nav c’hant pemp ha daou-ugent;\n10 mibien Bani, c’hwec’h kant daou ha daou-ugent;\n11 mibien Bebai, c’hwec’h kant tri warn-ugent;\n12 mibien Azgad, mil daou c’hant daou warn-ugent;\n13 mibien Adonikam, c’hwec’h kant c’hwec’h ha tri-ugent;\n14 mibien Bigvai, daou vil c’hwec’h hag hanter-kant;\n15 mibien Adin, pevar c’hant pevar hag hanter-kant;\n16 mibien Ater, eus tiegezh Ezekiaz, triwec’h ha pevar-ugent;\n17 mibien Bezai, tri c’hant tri warn-ugent;\n19 mibien Hashum, daou c’hant tri warn-ugent;\n22 tud Netofa, c’hwec’h hag hanter-kant;\n26 mibien Rama ha Geba, c’hwec’h kant unan warn-ugent;\n28 tud Betel hag Ai, daou c’hant tri warn-ugent;\n30 mibien Magbish, kant c’hwec’h hag hanter-kant;\n31 mibien un Elam all, mil daou c’hant pevar hag hanter-kant;\n32 mibien Harim, tri c’hant ugent;\n34 mibien Jeriko, tri c’hant pemp ha daou-ugent;\n35 mibien Senaa, tri mil c’hwec’h kant tregont;\n36 aberzhourien, mibien Jedaja, eus ti Jezua, nav c’hant trizek ha tri-ugent;\n38 mibien Pashur, mil daou c’hant seizh ha daou-ugent;\n58 An holl Netiniz ha mibien servijerien Salomon a voe tri c’hant daouzek ha pevar-ugent.\n59 Setu amañ ar re a bignas eus Tel-Melak, eus Tel-Harsha, eus Kerub-Adan hag eus Immer, ha na c’helljont ket diskouez ti o zadoù, nag o gouenn, na ma oant eus Israel:\n60 mibien Delaja, mibien Tobija, mibien Nekoda, c’hwec’h kant daou hag hanter-kant;\n61 mibien an aberzhourien, mibien Habaja, mibien Koz, mibien Barzilhai, en doa kemeret da wreg unan eus merc’hed Barzilhai ar Galaadad hag a voe anvet diwar o anv.\n62 Ar re-se a glaskas o marilhadurioù-lignez, met ne voent ket kavet, ha neuze e voent taolet kuit eus ar velegiezh evel dic’hlan.\n63 Ar gouarnour a lavaras dezho na zebrfent ket traoù santel-meurbet ken n’en em zalc’hfe an aberzhour dirak an Urim hag an Thummim.\n64 An holl vodadeg a oa daou vil ha daou-ugent tri c’hant tri-ugent,\n65 hep kontañ o mevelien hag o mitizhien a oa seizh mil tri c’hant seizh ha tregont. Hag e oa daou c’hant kaner ha kanerez.\n66 Bez’ e oa seizh kant c’hwec’h marc’h ha tregont, daou c’hant pemp mul ha daou-ugent,\n67 pevar c’hant pemp kañval ha tregont, c’hwec’h mil seizh kant ugent azen.\n68 Pennoù tadoù, pa zeujont da di an AOTROU e Jeruzalem, a ginnigas profoù evit ti Doue, evit ma vefe adsavet en e lec’h.\n69 Reiñ a rejont da deñzor al labourioù, hervez o galloud, mil drakm aour ha tri-ugent, pemp mil minenn arc’hant, ha kant toneg aberzhourien.\n70 An aberzhourien, al Levited, tud ar bobl, ar ganerien, ar borzhierien, an Netiniz, a chomas en o c’hêrioù. Holl re Israel a voe o chom en o c’hêrioù.\n1 Ar seizhvet miz o tostaat, ha mibien Israel o vezañ en o c’hêrioù, ar bobl en em zastumas e Jeruzalem evel un den hepken.\n2 Neuze Jezua mab Jozadak a savas gant e vreudeur, an aberzhourien, ha Zorobabel mab Salatiel gant e vreudeur, hag e savjont un aoter da Zoue Israel, evit kinnig al loskaberzhoù, evel ma’z eo skrivet e lezenn Moizez, den Doue.\n3 Hag ec’h adsavjont an aoter war he sichenn, hag aon o doa rak pobloù ar broioù. Kinnig a rejont warni loskaberzhoù d’an AOTROU, loskaberzhoù ar mintin hag an abardaez.\n4 Hag e lidjont gouel al logelloù, evel ma’z eo skrivet, hag e kinnigjont loskaberzhoù bemdez, kement ha ma oa ret, evel ma c’hourc’hemenne ar c’hustum evit pep devezh.\n5 Ha goude-se e kinnigjont al loskaberzh peurbadus, re al loarioù nevez hag holl c’houelioù an AOTROU a oa santelaet, ha re eus pep hini a rae ur prof a-youl-vat d’an AOTROU.\n6 Adalek deiz kentañ ar seizhvet miz, e krogjont da ginnig loskaberzhoù d’an AOTROU, petra bennak ma ne oa ket templ an AOTROU diazezet c’hoazh.\n7 Hag e rojont arc’hant d’ar venerien ha d’ar gilvizien, ha boued, evajoù hag eoul d’ar Sidoniz ha d’an Diriz, evit degas koad sedrez eus al Liban da vor Jafo, hervez an aotre roet gant Kiruz roue Persia.\n8 D’an eilvet bloaz adalek o donedigezh e ti Doue e Jeruzalem, d’an eil miz, Zorobabel mab Salatiel, Jezua mab Jozadak, gant an nemorant eus o breudeur, an aberzhourien, al Levited, hag an holl re a oa deuet diouzh an harlu da Jeruzalem a stagas gant al labour. Hag e lakajont Levited, adalek an oad a ugent vloaz ha dreistoc’h, evit eveshaat ouzh labour ti an AOTROU.\n9 Hag en em zalc’he eno Jezua gant e vibien hag e vreudeur, Kadmiel gant e vibien, mibien Juda, a-gevret, evit eveshaat ouzh ar re a laboure da di Doue, hag ivez mibien Henadad gant o mibien hag o breudeur, al Levited.\n10 Pa daolas ar vañsonerien diazez an templ an AOTROU, e voe kerc’het an aberzhourien gant o gwiskamant hag o zrompilhoù, hag al Levited, mibien Azaf, gant o simbalennoù, evit meuliñ an AOTROU, hervez urzhiadur David roue Israel.\n11 Hag e raent ur c’han-ha-diskan, o veuliñ hag o trugarekaat an AOTROU evel-henn: Rak mat eo, rak e drugarez a bad da viken evit Israel! Hag an holl bobl a laoske kriadennoù bras a levenez, o veuliñ an AOTROU dre ma veze diazezet ti an AOTROU.\n1 Enebourien Juda ha Benjamin a glevas ec’h adsave mibien an harlu templ an AOTROU, Doue Israel.\n2 Dont a rejont da gavout Zorobabel ha pennoù tadoù hag e lavarjont dezho: Ni a savo ivez ganeoc’h, dre ma c’halvomp ho Toue eveldoc’h, ha dezhañ eo ec’h aberzhomp abaoe amzer Esar-Haddon roue Asiria, en deus hol lakaet da bignat amañ.\n3 Met Zorobabel, Jezua hag ar pennoù tadoù all eus Israel a lavaras dezho: N’eo ket dereat e savfemp, c’hwi ha ni, un ti d’hon Doue. Met ni hon-unan en savo d’an AOTROU Doue Israel, evel m’en deus gourc’hemennet deomp Kiruz roue Persia.\n5 Hag e paejont a-enep dezho kuzulierien evit lakaat o divizoù da c’hwitañ e-pad holl amzer Kiruz roue Persia, betek ren Dariuz roue Persia.\n8 Rehum ar pennrener ha Shimshai ar sekretour a skrivas ul lizher diwar-benn Jeruzalem d’ar roue Artakserksez evel-henn:\n9 Rehum ar pennrener, Shimshai ar sekretour, hag o c’henseurted all, Diniz, Afarsatkiz, Tarpeliz, Arfaziz, Arkeviz, Babilonianed, Suzankiz, Dehaviz, Elamiz,\n10 hag ar pobloù all bet kaset ha lakaet da chom e kêrioù Samaria hag en tiriadoù en tu-mañ d’ar stêr, gant Osnapar bras ha brudet-kaer, hag all…\n11 Setu amañ eilskrid al lizher a gasjont: D’ar roue Artakserksez! Da servijerien, an dud eus an tu-mañ d’ar stêr, hag all…\n12 Ra ouezo ar roue ez eo deuet e Jeruzalem ar Yuzevien a zo pignet eus da gichen d’hor c’havout, hag e savont ar gêr disent ha fall-se, hag ec’h adsavont ar mogerioù, hag o deus lakaet an diazezoù.\n13 Ra ouezo ar roue bremañ, ma vez ar gêr-se adsavet hag he mogerioù adlakaet, ne baeint na truajoù na tailhoù na gwirioù tremen, hag e vo ur c’holl evit teñzor ar rouaned.\n14 Dre ma tebromp holen ar palez, ha dre ma n’eo ket dereat e vefemp testoù eus ar c’holl-se graet d’ar roue, neuze e kasomp d’ar roue evit reiñ dezhañ ar c’heloù-se.\n15 Ra vo klasket e levr eñvorioù da dadoù, hag e kavi e levr an eñvorioù, hag e ouezi ez eo ar gêr-se ur gêr disent ha fall ouzh ar rouaned hag ouzh ar proviñsoù, hag a bep amzer eo bet graet enni dispac’hoù; setu perak eo bet ar gêr-se distrujet.\n16 Reiñ a reomp da c’houzout d’ar roue, ma vez ar gêr-se adsavet hag he mogerioù adlakaet, neuze ne berc’henni netra ken en tu-mañ d’ar stêr.\n17 Ar roue a gasas ar respont-mañ da Rehum ar pennrener, da Shimshai ar sekretour, ha d’o c’henseurted all a zo o chom e Samaria hag en tu-mañ d’ar stêr: Peoc’h ganeoc’h, hag all…\n18 Al lizher hoc’h eus kaset deomp a zo bet lennet gant evezh dirazomp.\n19 Roet em eus urzh, ha klasket ha kavet eo bet ez eo en em savet ar gêr-se a bep amzer a-enep ar rouaned, hag eo bet graet enni dispac’hoù hag iriennoù.\n20 Hag ez eus bet ivez rouaned galloudus e Jeruzalem, hag o deus renet war an tiriadoù en tu all d’ar stêr, hag e veze paeet dezho truajoù, tailhoù ha gwirioù tremen.\n21 Bremañ eta roit urzh d’an dud-se da baouez, evit na vo ket ar gêr-se adsavet, ken na vo roet urzh da-se eus va ferzh.\n22 Diwallit da dremen hep ober kement-se. Perak e kreskfe ar c’holl diwar-goust ar rouaned?\n23 Adalek ma voe lennet eilskrid lizher Artakserksez dirak Rehum, Shimshai ar sekretour, hag o c’henseurted, ez ejont gant hast da Jeruzalem da gavout ar Yuzevien, hag e rejont dezho paouez dre heg ha dre nerzh.\n1 Hag Hagai ar profed ha Zakaria mab Iddo ar profed a brofedas d’ar Yuzevien a oa e Judea hag e Jeruzalem, en anv Doue Israel, a gomze outo.\n3 En amzer-se, Tatnai gouarnour an tu-mañ d’ar stêr, Shetar-Boznai, hag o c’henseurted, a zeuas d’o c’havout hag a gomzas evel-henn outo: Piv en deus roet deoc’h urzh da sevel an ti-mañ ha d’ober ar mogerioù-se?\n6 Setu amañ eilskrid al lizher a gasas Tatnai gouarnour an tu-mañ d’ar stêr, Shetar-Boznai, hag e genseurted Afarsatkiz eus an tu-mañ d’ar stêr, d’ar roue Dariuz.\n7 Kas a rejont dezhañ ul lizher, ma oa skrivet ennañ: D’ar roue Dariuz, peoc’h a-grenn ganit!\n9 Neuze hon eus graet goulennoù digant an henaourien a oa eno, lavaret hon eus dezho: Piv en deus roet deoc’h urzh da sevel an ti-mañ ha d’ober ar mogerioù-se?\n10 Hag ivez goulennet hon eus diganto o anvioù, evit o reiñ da c’houzout dit, hag evit skrivañ anv ar re a zo en o fenn.\n11 Ha respontet o deus deomp evel-henn: Ni a zo servijerien Doue an neñvoù hag an douar, hag ec’h adsavomp an ti a oa bet savet gwechall pell ‘zo; ur roue bras eus Israel en doa e savet hag echuet.\n12 Met goude m’en doe hon tadoù hegaset Doue an neñvoù, e lakaas anezho etre daouarn Nebukadnezar roue Babilon, ar C’haldead, a zistrujas an ti-mañ hag a harluas ar bobl da Vabilon.\n13 Koulskoude, e bloaz kentañ Kiruz roue Babilon, ar roue Kiruz a c’hourc’hemennas adsevel an ti-mañ da Zoue.\n14 Ha zoken, ar roue Kiruz a dennas eus templ Babilon listri aour hag arc’hant ti Doue, en doa Nebukadnezar kaset kuit eus templ Jeruzalem hag en doa lakaet e templ Babilon. Roet e voent da unan anvet Sheshbazar, a zo bet lakaet da c’houarnour,\n15 hag e lavaras dezhañ: Kemer al listri-mañ ha kae d’o c’has da dempl Jeruzalem, ha ra vo adsavet ti Doue en e lec’h.\n16 Neuze ar Sheshbazar-mañ a zeuas hag a ziazezas ti Doue a zo e Jeruzalem. Adalek an amzer-se betek bremañ ec’h adsavomp anezhañ, ha n’eo ket echu c’hoazh.\n1 Neuze ar roue Dariuz a roas urzh, hag e voe klasket e ti an dielloù, e-lec’h ma veze lakaet an teñzorioù e Babilon.\n3 Er bloaz kentañ eus ar roue Kiruz, ar roue Kiruz a roas an urzh-mañ diwar-benn ti Doue e Jeruzalem: Ra vo adsavet an ti-se evit bezañ ul lec’h ma vo kinniget aberzhoù, ha ra vo diazezet kreñv. E uhelder a vo tri-ugent ilinad hag e hirder tri-ugent ilinad,\n5 Ouzhpenn-se, al listri aour hag arc’hant eus ti Doue, ar re en doa Nebukadnezar kemeret eus templ Jeruzalem ha degaset da Vabilon, a vo rentet ha kaset da dempl Jeruzalem, en o lec’h, hag e vint lakaet e ti Doue.\n6 Bremañ eta, Tatnai gouarnour an tu all d’ar stêr, Shetar-Boznai, hag ho kenseurted Afarsatkiz eus an tu all d’ar stêr, pellait ac’hane,\n7 lezit labour ti Doue da genderc’hel, ha ra adsavo gouarnour ar Yuzevien hag o henaourien ti Doue en e lec’h.\n8 Eus va ferzh eo roet an urzh diwar-benn ar pezh hoc’h eus d’ober e-keñver henaourien ar Yuzevien evit adsevel ti Doue: Diwar leve ar roue o tont eus tailhoù an tu all d’ar stêr, ra vo paeet buan an dispign d’an dud-se, evit na baouezint ket en o labour.\n10 evit ma kinnigint traoù a c’hwezh dudius da Zoue an neñvoù, ha ma pedint evit buhez ar roue hag e vibien.\n11 Hag eus va ferzh eo roet an urzh-mañ: Ma kemm unan bennak an urzh-mañ, ra vo lamet diouzh e di ur c’hoad a vo lakaet en e sav, evit ma vo staget outañ, hag eus e di ra vo graet ur bern lastez.\n13 Neuze Tatnai gouarnour an tu-mañ d’ar stêr, Shetar-Boznai hag o c’henseurted a rejont buan kement-se, dre m’en doa Dariuz e skrivet dezho.\n15 An ti-se a voe echuet d’an trede deiz a viz Adar, er c’hwec’hvet bloaz eus ren ar roue Dariuz.\n17 Kinnig a rejont, evit an dedi eus an ti Doue-mañ, kant kole, daou c’hant tourz, pevar c’hant oan, hag evel aberzh-dic’haouiñ evit holl Israel, daouzek bouc’h, hervez niver meuriadoù Israel.\n19 Ha mibien an harlu a reas ar Pask d’ar pevarzekvet deiz eus ar miz kentañ.\n20 An aberzhourien hag al Levited o doa en em c’hlanaet a-unvan, ha pep hini anezho a oa glan. Hag e lazhjont ar Pask evit holl mibien an harlu, evit o breudeur an aberzhourien, hag evito o-unan.\n6 an Ezdra-mañ a bignas eus Babilon. Bez’ e oa ur skrib desket e lezenn Moizez, en doa roet an AOTROU, Doue Israel. Hag ar roue a roas dezhañ an holl draoù en doa goulennet, dre ma oa dorn an AOTROU e Zoue warnañ.\n8 Erruout a reas e Jeruzalem d’ar pempvet miz eus ar seizhvet bloaz eus ar roue.\n9 Rak d’an deiz kentañ eus ar miz kentañ e teraouas da bignat eus Babilon, ha d’an deiz kentañ eus ar pempvet miz ec’h erruas e Jeruzalem, rak dorn mat e Zoue a oa warnañ.\n10 Rak Ezdra en doa lakaet e galon da studiañ lezenn an AOTROU, d’he mirout, ha da gelenn en Israel ar reolennoù hag ar barnedigezhioù.\n11 Setu amañ eilskrid al lizher a roas ar roue Artakserksez da Ezdra an aberzhour hag ar skrib, ar skrib eus komzoù gourc’hemennoù an AOTROU hag eus e reolennoù diwar-benn Israel.\n12 Artakserksez, roue ar rouaned, da Ezdra, aberzhour ha skrib eus lezenn Doue an neñvoù, yec’hed peurvat, hag all…\n13 Eus va ferzh eo roet urzh ez aio ganit an holl re eus pobl Israel em rouantelezh, hec’h aberzhourien hag he Levited, o devo c’hoant da vont da Jeruzalem,\n15 hag evit dougen an arc’hant hag an aour kinniget a-youl-vat gant ar roue hag e guzulierien da Zoue Israel a zo o chom e Jeruzalem,\n16 kenkoulz hag an holl arc’hant hag aour a gavi en holl broviñs Babilon, gant profoù a-youl-vat ar bobl hag an aberzhourien, a ginnigont a-youl da di o Doue a zo e Jeruzalem.\n17 En abeg da-se e lakai evezh da brenañ gant an arc’hant-se koleoù, tourzed, oaned, gant o donezonoù hag o evadkinnigoù, ha da ginnig anezho war aoter ti ho Toue a zo e Jeruzalem.\n18 Gant nemorant an arc’hant hag an aour e reot ar pezh a vo mat d’ober hervezout hag hervez da vreudeur, evit ober diouzh youl ho Toue.\n21 Hag eus va ferzh, Artakserksez ar roue, eo roet an urzh-mañ d’an holl deñzorierien a zo en tu all d’ar stêr: Kement a c’houlenno diganeoc’h Ezdra an aberzhour, skrib lezenn Doue an neñvoù, ra vo graet end-eeun,\n22 betek kant talant (~ 3 tonenn) arc’hant, kant kor (~ 300 hl) gwinizh, kant bat (~ 3000 l) gwin, kant bat eoul, hag holen diouzh c’hoant.\n23 Kement a vo gourc’hemennet gant Doue an neñvoù, ra vo graet gant aked evit ti Doue an neñvoù, gant aon na vefe e gounnar a-enep ar rouantelezh, ar roue hag e vibien.\n24 Hag ivez e roomp da c’houzout deoc’h na vo na truajoù na tailhoù na gwirioù tremen war hini ebet an aberzhourien, al Levited, ar ganerien, ar borzhierien, an Netiniz hag ar servijerien eus an ti Doue-mañ.\n25 Ha te Ezdra, laka melestrourien ha barnerien hervez furnez da Zoue a zo ennout, evit ma varnint an holl dud a zo en tu all d’ar stêr, an holl re a anavez lezennoù da Zoue; hag o c’helenni d’ar re n’o anavez ket.\n26 An holl re na virint ket lezenn da Zoue ha lezenn ar roue, ra vint barnet diouzhtu, pe d’ar marv pe d’ar forbannerezh pe d’un dell-gastiz war ar madoù pe d’an toull-bac’h.\n28 hag en deus graet ma em eus kavet grad vat dirak ar roue, dirak e guzulierien ha dirak holl briñsed c’halloudek ar roue. Evel-se ez on bet nerzhekaet, dre ma oa dorn an AOTROU va Doue warnon, hag e tastumis pennoù Israel evit pignat ganin.\n4 eus mibien Pakad-Moab: Eljoenai mab Zerakja, ha gantañ daou c’hant den;\n5 eus mibien Shekania: mab Jakaziel, ha gantañ tri c’hant den;\n9 eus mibien Joab: Abdia mab Jehiel, ha gantañ daou c’hant triwec’h den;\n16 Neuze e kasis da gerc’hat ar pennoù Eliezer, Ariel, Shemaja, Elnatan, Jarib, Elnatan, Natan, Zakaria ha Meshullam, hag ar gelennerien Jojarib hag Elnatan.\n17 Hag e rois urzhioù dezho evit Iddo, ar penn a oa e Kasifia, hag e lakais en o genoù ar pezh o doa da lavarout da Iddo ha d’e vreudeur, an Netiniz a oa e Kasifia, evit ma kasfent tud deomp evit ar servij e ti hon Doue.\n18 Ha dre ma oa dorn mat hon Doue warnomp, e kasjont deomp un den a boell a-douez mibien Makli mab Levi, mab Israel, Sherebia, gant e vibien hag e vreudeur, triwec’h den,\n20 hag eus an Netiniz en doa lakaet David hag ar pennoù da servij al Levited, daou c’hant ugent Netiniz, holl merket dre o anvioù.\n21 Eno, e-tal ar stêr Ahava, ec’h embannis ur yun evit en em izelaat dirak hon Doue, o pediñ anezhañ da reiñ deomp ur veaj eürus, evidomp, evit hor bugale hag evit hon holl vadoù.\n22 Rak mezh am bije bet o c’houlenn soudarded ha marc’hegerien evit hon difenn diouzh hon enebourien e-pad an hent, rak lavaret hor boa d’ar roue: Dorn hon Doue a zo war an holl re a glask anezhañ, met e nerzh hag e gounnar a zo a-enep an holl re a zilez anezhañ.\n23 Yunañ a rejomp eta, hag e pedjomp hon Doue evit kement-se, hag e selaouas ac’hanomp.\n25 Hag e pouezis dezho an arc’hant, an aour hag al listri, a oa ar prof roet da di hon Doue gant ar roue, e guzulierien, e briñsed hag an holl re eus Israel en em gave eno.\n26 O fouezañ a ris eta en o dorn, c’hwec’h kant hanter-kant talant (~ 19 tonenn) arc’hant, listri arc’hant evit kant talant (~ 3 tonenn), kant talant aour,\n28 Hag e lavaris dezho: Santelaet oc’h d’an AOTROU, hag al listri-se a zo santelaet; hag an arc’hant hag an aour a zo ur prof a-youl-vat d’an AOTROU, Doue ho tadoù.\n30 An aberzhourien hag al Levited a zegemeras eta dre bouez an arc’hant, an aour hag al listri, evit o c’has da Jeruzalem, e ti hon Doue.\n31 Mont a rejomp kuit eus stêr Ahava d’an daouzek eus ar miz kentañ, etrezek Jeruzalem, ha dorn hon Doue a voe warnomp, hag hon dieubas eus dorn hon enebourien hag eus o fechoù war an hent.\n32 Hag ec’h errujomp e Jeruzalem, hag o vezañ diskuizhet e-pad tri devezh,\n33 d’ar pevare deiz e pouezjomp an arc’hant, an aour hag al listri e ti hon Doue e dorn Meremod mab Uri an aberzhour. Gantañ e oa ivez Eleazar mab Fineaz, hag al Levited Jozabad mab Jezua ha Noadia mab Binnui.\n35 Ar re a oa distroet eus ar sklaverezh, mibien ar re a zo bet harluet, a ginnigas loskaberzhoù da Zoue Israel, daouzek leue evit Israel a-bezh, c’hwezek tourz ha pevar-ugent, seitek oan ha tri-ugent, daouzek bouc’h evel aberzh-dic’haouiñ, e holl loskaberzhoù d’an AOTROU.\n36 Hag e rojont urzhioù ar roue da ofiserien ar roue ha da c’houarnourien an tu-mañ d’ar stêr, a skoazellas ar bobl ha ti Doue.\n1 Pa voe echuet an traoù-se, ar pennoù a dostaas ouzhin en ur lavarout: Pobl Israel, an aberzhourien hag al Levited n’int ket dispartiet diouzh pobloù ar broioù-mañ er pezh a sell ouzh o euzhusterioù, diouzh ar Gananeiz, an Hitited, ar Ferezianed, ar Jebuziz, an Ammoniz, ar Voabiz, an Ejipsianed hag an Amoreaned.\n2 Rak kemeret o deus o merc’hed evito hag evit o mibien, hag ar ouenn santel a zo bet kemmesket gant pobloù ar broioù-mañ. Ha renerien ar bobl hag ar c’houarnourien a zo bet ar re gentañ oc’h ober ar pec’hed-se.\n3 Pa em eus klevet kement-se, e rogis va dilhad ha va mantell, hag e troc’his va blev ha va barv diouzh va fenn, hag ec’h azezis gwall c’hlac’haret.\n4 Hag an holl re a grene da gomzoù Doue Israel a zeuas d’en em vodañ etrezek ennon, en abeg da bec’hed mibien an harlu, ha me a azezas gwall c’hlac’haret betek donezonoù an abardaez.\n5 Hag en amzer donezonoù an abardaez e savis eus va glac’har gant va dilhad ha va mantell roget, e stouis war va daoulin, e savis va daouarn war-zu an AOTROU va Doue,\n7 Abaoe deizioù hon tadoù betek hiziv ez omp gwall gablus, hag en abeg d’hon direizhder ez omp bet gwerzhet, ni, hor rouaned, hon aberzhourien, etre daouarn ar broioù-mañ, d’ar c’hleze, d’ar sklavelezh, d’ar preizherezh, ha d’ar vezh war hon dremm evel hiziv.\n8 Ha bremañ, abaoe ur pennad, an AOTROU hon Doue en deus graet trugarez deomp, hag ez eus manet ur restad ac’hanomp oc’h achap; roet en deus deomp un degemer en e lec’h santel, evit ma sklêrijenno hon Doue hon daoulagad, ha ma roio deomp un tamm buhez en hor sklavelezh.\n9 Rak ni a zo sklaved, ha koulskoude hon Doue n’en deus ket hol lezet er sklavelezh, met lakaet en deus ac’hanomp da gavout trugarez dirak rouaned Persia, o reiñ deomp buhez evit sevel ti hon Doue, adsevel e rivinoù, hag evit reiñ deomp ur voger e Juda hag e Jeruzalem.\n10 Ha bremañ, o hon Doue, petra a lavarimp goude-se? Rak dilezet hon eus da c’hourc’hemennoù,\n11 ac’h eus roet dre da servijerien ar brofeded, o lavarout: Ar vro ma’z it enni evit he ferc’hennañ, a zo ur vro saotret dre saotradur pobloù ar broioù-se, leuniet eo bet gant o euzhusterioù, adalek ur penn bete ar penn all, gant o hudurniezh.\n12 Bremañ eta, na roit ket ho merc’hed d’o mibien, na gemerit ket o merc’hed evit ho mibien, na glaskit biken nag o feoc’h nag o berzh, evit ma viot kreñv ha ma tebrot madoù ar vro, hag evit m’he roiot en hêrezh d’ho mibien da viken.\n13 Goude an holl draoù a zo c’hoarvezet ganeomp en abeg d’hon oberoù fall ha d’hon torfedoù bras, pa’z eo chomet da gastiz, o Doue, izeloc’h eget hor pec’hedoù, ha pa ec’h eus roet deomp un hevelep restad ac’hanomp oc’h achap,\n14 daoust hag e tistrofemp da derriñ da c’hourc’hemennoù ha da ober emglev gant ar pobloù euzhus-mañ? Ha ne vefes ket kounnaret a-enep deomp, betek hor c’has da get, betek na vefe restad ebet na den manet salv?\n15 AOTROU Doue Israel, te a zo reizh! Menel a reomp ur restad ac’hanomp oc’h achap, evel ma vez gwelet hiziv. Setu-ni dirak da zremm gant hor pec’hed, ha ne c’hellfemp ket chom dirazout en abeg da-se.\n2 Neuze Shekania mab Jehiel, eus mibien Elam, a gomzas o lavarout da Ezdra: Pec’het hon eus a-enep hon Doue o kemer gwragez estren a-douez pobloù ar vro-mañ. Met bremañ ez eus c’hoazh un esperañs evit Israel diwar-benn kement-se.\n5 Neuze e savas Ezdra, hag e reas touiñ pennoù an aberzhourien, al Levited hag Israel a-bezh d’ober hervez ar gomz-se. Hag e toujont.\n6 Hag e savas Ezdra a-zirak ti Doue, hag ez eas da gambr Jokanan mab Eliashib, hag ez eas enni. Ha ne zebras ket bara, ne evas ket dour, rak e kañv e oa en abeg da bec’hed re an harlu.\n9 Neuze holl dud Juda ha Benjamin en em zastumas e Jeruzalem dindan tri deiz. Kement-mañ a voe d’an navet miz, d’an ugentvet deiz eus ar miz. An holl bobl en em zalc’has war leurenn ti Doue, o krenañ gant an afer-se ha gant ar glav.\n10 Hag Ezdra an aberzhour a savas hag a lavaras dezho: Pec’het hoc’h eus o kemer gwragez estren, ha kresket hoc’h eus kablusted Israel.\n11 Ha bremañ anzavit ho pec’hed d’an AOTROU, Doue ho tadoù, ha grit e youl. En em zispartiit diouzh pobloù ar vro ha diouzh ar gwragez estren.\n13 Met ar bobl a zo niverus, hag amzer c’hlav eo, ha ne c’heller ket en em zerc’hel er-maez. N’eo ket afer un devezh na daou, rak kalz ez omp, ni ar re o deus pec’het en afer-se.\n14 Ra en em zalc’ho nemet hor pennoù evit an holl vodadenn, hag an holl re, en hor c’hêrioù, o deus kemeret gwragez estren, a zeuio d’an deiziadoù divizet, gant henaourien ha barnerien pep kêr, ken na vo distroet diouzhimp kounnar entanet hon Doue diwar-benn an afer-se.\n17 D’an deiz kentañ eus ar miz kentañ o doe echu gant an holl re o doa kemeret gwragez estren.


Pajenn:Morvan - Buez ar Zent, 1894.djvu/648 - Wikimammenn\nPajenn:Morvan - Buez ar Zent, 1894.djvu/648\n19 a Vengolo\nsant janvier hag he goumpagnunez\nhano Sosii ha Prokulus, o veza bet prizouniet er gear-ze asambles gant daou vourc’hiz kristen, eskop Benevant a ieaz di d’ho guelet evit ho c’hrenvaat er feiz ha rei nerz d’ho c’haloun. Raktal e oue diskuillet d’ar gouarner Timothee, hag hema a ordrenaz kregi ennhan d’he dro, hag he gas da gear Nool.\nTimothee a ioa o chom eno, ha ne espernaz netra evit lakaat Janvier da adori ann doueou faoz ; mes, o velet ne c’helle ket dont a benn anezhan, e reaz he stleper enn eur forn c’horet evit he zevi ez-veo. Hogen, er forn-ze, ann eskop santel ne oue ket zoken rostet eunn tamm euz he zillad nag eur vlevenn euz he benn. Pa velaz ann dra-ma, ar gouarner a ieaz enn egar hag a lavaraz he vourrevi ken na vije torret he holl izili outhan.\nEpad ann amzer-ze, ann avieler Festus hag ar c’hloarek Desiderius a oue kroget ennho ive, hag a benn eunn nebeut deveziou goude, Janvier hag hi a oue great d’ezho bale da Bouzzool araok karr Timothee, petra bennag m’oant karget a jadennou. Pa errujont eno, e ouent taolet er prizoun el leac’h m’edo dija ann daou avieler Sosii ha Prokulus asambles gant ann daou vourc’hiz kristen, ha koundaonet eveldho da veza dispennet ha lonket gant al loaned gouez.\nAntronoz eta e oue laosket al loaned gouez var ann eskop santel hag he c’houec’h koumpagnoun. Mes al loaned-se a deuaz da veza don enn eunn taol kount, ha setu hi ha gourvez eharz treid Janvier, heb ober drouk ebed d’ezhan na d’ar reall. Ar gouarner a gemeraz ar burzud-ma evit eunn taol maji pe eunn taol sorserez, hag a goundaonaz ar seiz merzer da veza dibennet. Mes kerkent e kollaz ar gueled.\nGoulskoude Janvier a bedaz evithan, ha Timothee a velaz adarre ker sklear ha biskoaz. Ar mirakl nevez-se a reaz da dost pemp mil paian anaout ar virionez euz ar relijion gristen. Mes ar gouarner a jomaz bepred aheurtet, ha gant aoun rak tenna varnhan droulans ann impalaer, e lavaraz d’ar vourrevien dibenna dioc’htu ann eskop santel hag he c’houec’h koumpagnoun. Ho merzerenti a erruaz d’ann 19 a viz guengolo euz ar bloaz 305.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/648&oldid=137878 »


Piv omp ? - UDB - Union démocratique bretonne\nUr strollad eus an tu-kleiz, ekologour hag emrenour eo Unvaniezh Demokratel Breizh (UDB). Stourm a ra e Breizh, gant al Liger-Atlantel evel-just, met ivez e peurrest Bro Frañs dre ar gevread Rannvroioù ha Pobloù Kengred. Dre hec’h izili hag he dilennidi e vez UDB o labourat evit ur gevredigezh e-lec’h ma vefe an ekonomiezh e servij an denelezh, o stourm evit an treuzkemm ekologel hag evit ma vefe kevreadel Republik Bro-Frañs.\nEvit ma vefe kengret Breizh\nGallout a reer displegañ ar fed m’emañ UDB en tu-kleiz gant gant ar soñj emañ an ekonomiezh e servij an denelezh ha n’eo ket ar c’hontrol. Mard eo an nevez-frankizouriezh ar sistem mestr hep mar ebet e soñj UDB e vez o rannañ an dud etre ar re binvidikañ hag ar re all. Ne vez ket doujet ouzh priñsipoù ar c’hengred nag ar justis gantañ kennebeut. Ouzh ar vestroni-se e vez UDB skoaz-ouzh-skoaz gant al labourerien evit difenn o gwirioù. Stourm a ra evit servijoù publik digoust, pileroù diazez ar c’hengred. Stourm a ra ouzh forzh peseurt diforc’hidigezh evel ar gouennelouriezh, an estrengasaouriezh, an homofobiezh pe c’hoazh ar revelouriezh. Evit UDB ne vez morse roet ar gwirioù, gounezet gant ar gevredigezh ne lâromp ket.\nEvit ma vefe emren Breizh\nEmrenour eo UDB, da lavaret eo kevreadelour. Kaout ur Republik demokrateloc’h eo pal ar strollad. Ret eo dilezel ar sistem politik kreizennet ha rannañ ar galloud lezennel. E plas Europa ar Stadoù-broadoù e kinnig UDB sevel ur gwir Europa kevreadel ar pobloù a dremeno e-biou ar Stadoù-broadoù hep ma vefe savet un Europa dreistbroadel kennebeut. Stourm a ra ivez UDB evit ma vefe anavezet gwirioù Pobl Vreizh, ha doujet ouzh hor yezhoù hag hon tiriad. Fellout a ra da UDB sevel Bodadeg Breizh a deuzo ar pemp departamant (22-29-35-44-56) ha Rannvro Breizh. Ur sell politik keodedel en deus ar strollad da lavaret eo e vez o labourat evit ar re a zo o chom e Breizh ha n’eo ket evit ar Vretoned nemetken.\nEvit ma vefe bev Breizh\nPeogwir eo ekologour UDB e tifennomp treuzkemm ekologel hor c’hevredigezh e kement domani zo tout. A-enep d’an nukleel soudardel pe sivil emañ UDB. Er c’hontrol e vroud ur politikerezh energiezh dilontek diazezet war an energiezhioù nevezadus. Nac’hañ a ra ivez e vefe marilhet brevedoù war ar boudoù bev ha prevezet an natur. Un treuzfurmiñ radikal eus ar patrom labour-douar breton a venn UDB rak ar sistem-se zo diazezet c’hoazh war ar produiñ e-leizh hag implij an diastuzerioù. A-enep da ledañ ar c’hêrioù hag artifisielañ an douaroù emañ UDB ivez. Hervez UDB ne vo ket tu da wareziñ al loened pe ar plant nemet ma vez miret kalite an endro, ar stêrioù peurgetket. Ar pouezusañ evit an ekologiezh eo seveniñ politikerezhioù war an dachenn.


Shintoegezh - Wikipedia\nAr shinto pe shintoegezh (神道, shintō, ger-ha-ger « hent an doueed » pe « hent an doueelezh ») a zo relijion goshañ Japan, liammet gant he mitologiezh. Aet e oa ar ger shintō war wel evit diforc'hiñ ar relijion gozh-se diouzh ar\tvoudaegezh erruet e Japan er VIvet kantved.\nAn torii, ardamez ar relijion shinto\n1 Doueoniezh ar shinto\n1.2 Ar gamied\n1.3 Kamied zroukrañsus, drouksperedoù ha speredoù dialour\n2 Istor ha diorren ar shintoegezh\n2.3 Shintô Stad\n2.4 Hiziv an deiz\nDoueoniezh ar shintoAozañ\nLiesdoueek eo ar shintoegezh. Enboud sakr an natur eo e vennozhiad pennañ. An doujañs zon o teverañ dioutañ a zidermen plas pep den e-barzh an Hollved : bout un elfenn ar bed-holl. Evel-se e c'hell ur wazh-dour, ur sterenn, un den arwarzh, ur maen pe kealioù difetis evel ar strujusted, tremen da zoueed.\nE-giz e-barzh kalz a reizhiadoù relijiel e tibun ar shintoegezh menoz ur gwirvoud a-us d'an denelezh, ur gwirvoud « doueel » zoken. Poblet gant un engroez a voudoù graet anezho kami (神, kami) eo ar gwirvoud-mañ. Dre stummoù zo e tenn ar panteon shinto da re relijionoù kozh arall. Evelkent, dre perzhioù zo, e tenn an doueed pe doueezed kehelet da harozed kentoc'h. Evit gwir eo un toullad kamied deneloc'h eget doueed ha doueezed relijionoù arall hag, e darvoudoù zo, e kemeront ur stumm denel.\nIzanami-no-Mikoto hag Izanagi-no-Mikoto, livadur gant Kobayashi Eitaku, XIXvet kantved\nAr gamied anavezetañ eo an doueed ha doueezed a denn da Vab-den deuet war wel e-pad ar pezh a vez graet « oadvezh an doueed » anezhañ gant an henskridoù. Er c'hontadennoù hanez ar C'hojiki hag an Nihon Shoki (日 本書紀, Nihon Shoki) e vez kontet, a-gevret gant istor an doueed, mare an deroù-se p'edont o chom war an douar a-raok diazezañ renadur o diskennidi marvel (an impalaerion) hag en em dennañ en o domanioù neñvel. An doueez pouezusañ, engehentet gant Izanagi (伊弉諾, Izanagi) hag Izanami (伊弉冉, Izanami), a voe an doueez-heol Amaterasu (天照, Amaterasu, ger-ha-ger « an hini a laka an oabl da barañ »), doue meur ar shintō. An amatsukami (天津神, amatsukami, kami neñvel) hag ar c'hunitsukami (国津神, kunitsukami, kami douarel) eo kami « oadvezh an doueed ». E-touesk ar re gentañ emañ Amaterasu hag e-mesk an eil re emañ Ōkuninushi (大 国主, Ōkuninushi), doue mirer Japan hag an impalaerion. Bez ez eus en o zouesk ivez Inari, doue ar riz hag ar strujusted, Hachiman, doue ar brezel, ha seizh doue ar chañs, Daikokuten (大黒天, Daikokuten), Ebisu (恵比寿, Ebisu), Benten (弁天, Benten) ha Bishamonten (毘沙門天, Bishamonten), a zo deuet-mat gant ar bobl. Engouestlet eo bet e-barzh ar panteon shintō boudelezhioù ar voudaegezh. Evel-henn eo kehelet ar priñs Gautama evel bodhisattva ha kami. Rak-se en em intret ar voudaegezh hag ar shintoegezh (ha zoken ma tisplege ar Bouda shakyamuni e oa arabat kehelañ doueed).\nPep boud, pep boudelezh dreist da Vab-den dre natur a vefe ur c'hami eta. Kami eo, neket hepken nerzhioù an natur zo : an Heol, al Loar, ar c'horc'hwezh, ha meur a hini c'hoazh, met dre vras ar pezh a seblant bout kevrinus pe da zoujañ e-touesk an traoù divuhez e-giz ar gwez, ar menezioù, ar morioù, ar stêrioù, ar reier, an avelioù, pe c'hoazh traoù o stumm iskis pe a orin dianav ; memes mod evit tud, pe loened, bev pe varv, a c'hell tremen da gami. Ma lavar ur c'hlan bennak e tisken eus un hendad kami, ne dalvez ket e vefe un « azeulerezh an hendadoù », rak pep hendad n'eo ket dre ret kami.\nUr skeuliad ledan a speredoù, a nerzhioù hag a "enboudoù", dreistnatur pe gevrinus, a zo a-dreñv d'ar ger "kami". Bezoud un dekmiliad a gamied (八 百万, yaoyorozu, "dekmiliad a gami") a ziskouez ar C'hojiki (古事記, Kojiki). Ennañ e vez kavet doueed warezus diniver klanoù zo -ujigami (氏神, ujigami)-, kêriadennoù ha karterioù : speredoù ul lec'h. Peurliesañ int enboudoù a elfennoù douaroniel (menez, stêr pe lamm-dour) pe a anadennoù naturel evel ar c'hamikaze (神 風, kamikaze, avel zoueel), ar c'horc'hwezh (台風, tifon) ha c'hoarvoudennoù arall.\nBevañ a ra ar gamied en neñv ha diskenn a reont a-vareadoù war an douar evit gweladenniñ nevedoù ha lec'hioù sakr. Ken sakr int ma vez ret d'ar feizidi glanaat a-raok mont e-barzh un neved pe kemer perzh d'ar gouelioù gouestlet dezho.\nKamied zroukrañsus, drouksperedoù ha speredoù dialourAozañ\nlouarn sakr, kannad Inari\nKamied zo a zo droukrañsus, speredoù dialour a zo kiriek d'un aridennad kleñvedoù dibardon, e-giz an oni (鬼, oni), pe roñfled. Diwelus eo lod ar speredoù-se, an drouksperedoù. Darn a denn da loened gouest da satanazañ un den. Mar'd emañ evel-se eo ret gervel ur beleg evit o disorsiñ. Unan ar re zoujet eo spered al louarn a vez lakaet dezhañ a bep seurt gwallreuzioù, ar c'hleñved hag ar marv en o zouesk.\nDaoust da se e tiskred an hengoun shinto en disparti groñs etre ar mad hag an droug. Yael pe nac'hel e c'hell bout pep anadenn, buhezek pe zivuhez : se zo hervez an degouezhioù. Evel-henn, daoust d'o droukrañs, eo an oni boudoù forc'hellek a-walc'h. Kevredet en un doare strizh eo, da skouer, spered al louarn gant Inari, doue ar riz, ur c'hami madelezhus ha karet gant an dud. Memes mod evit an dud-evned, graet tengu anezho, a c'hell bout mirourion hegarat ur c'hami hag a zo, a-drugarez da se, kehentet e-pad ar gouelioù shinto.\nIstor ha diorren ar shintoegezhAozañ\nOrin ar shinto a zeu eus pell-tre en amzer-dremenet. Klask a reer gouzout c'hoazh hag-eñ en doa ar sevenadur Jōmon (縄文, Jomon, war-dro 11 000 da 300 kent JK) ur relijion kreizet war kehelerezh ar gamied (« spered », « doueelez », « boud doueel » pe « doue/doueez »), o tennañ d'ar pezh a vez anavezet hiziv an deiz da nebeutañ. Dogu (土偶, dogu), delwennigoù benel o divronn hag o divlez dreistmuzul, a stumme ar pobloù-se a hemolc'herion hag a besketourion hanter-kantreer eus a-raok mare ar skritur. Ne vez ket gouiet anien resis ar c'hredennoù tro-dro d'an dogu-mañ. Un azeulerezh a strujusted e oa emichañs. Lec'hiet e oa an dogu e-barzh pe e-tal ar poulloù-bez war-lerc'h bout bet torret a-ratozh-kaer, marse « lazhet » en un doare lidel, evit dieubiñ o anien speredel. Neoazh eo dibosupl gouzout diarvar hag-eñ e oa an « anien »-mañ meizet en hevelep doare ma tegasfe da soñj e kamied ar shinto.\nGant ar sevenadur Yayoi (弥 生, Yayoi, war-dro 300 kent JK betek 300 goude JK), kempleshoc'h, e krogas da zont war wel ur skeudennadurezh stumm ar shinto arouezietoc'h. E-touesk an traoù dizoloet e bezioù ar Yayoi e vez gwelet priajoù bihan o taolenniñ mirlec'hioù greun gant un tisaverezh heñvel-mik ouzh hini neved Ise (伊勢, Ise), gant ur stumm digemm abaoe 1 200 bloaz da nebeutañ. Ambrougadur ar gounid riz a seblante bout degaset gantañ lidoù liammet gant an haderezh hag an eost, tost-tre d'al lidoù shinto graet war ar maezioù japanat a hiziv emichañs.\nKevredet a-dost da lid ar strujusted ar Yayoi e vez kavet ivez bravigoù graet anezho magatama (曲玉, magatama), miloueroù lidel, ha klezeier sakr. Hiziv an deiz eo a bouez bras an traoù-se e-barzh ar vitologiezh shinto hag int lodenn eus an ardamezioù impalaer.\nEvit kalz a arbennigourion ez eus eus lod vrasañ an ujigami (氏神, ujigami), doueed warezus an uji (氏, uji, « klanoù ») koshañ, abaoe ar prantad-se. Doueez pouezusañ an uji a oa (hag a zo c'hoazh) Amaterasu, an doueez-heol.\nEr pevare kantved e voe aloubet Japan gant marc'hegourion gantreer deuet eus kreiz Azia ha un doare beziadur nevez a zeuas war wel : ar c'hofun (古墳, kofun), pe krugell. Evit ambroug aotrounez ar brezel aet da anaon en e veaj etrezek ar bed all e veze postet delwennigoù-gouestl kezeg pe vrezelourion, an hanniwa, tro-dro d'an tuchennigoù tolzennek-se, stumm toulloù alc'hwezioù.\nTu zo da lavarout eo ganet ar shintoegezh eus ur mesklaj etre animegezh, chamaniezh ha kehelerezh an hendadoù. Tamm ha tamm e voe kemmesket an holl lidoù-se a strujusted, kehelerezhioù an natur, froudennus a wechoù e Japan (krennoù-douar, korc'hwezhioù, tsunamioù, hag all), evit ober ar shinto.\nHervez kronikenn Japan (日本書紀, Nihon shoki, 720), e vije erruet ar voudaegezh e Japan, pe el lez da nebeutañ, d'ur bloaz diwezhat a-walc'h, e bloaz 13 ren an impalaer Kimmei (欽明, Kimmei, 552). Kalz a dud-a-lez a gemeras gant birvilh ar feiz voudaat, o kehelañ delwennoù Bouda evel diskuliadennoù ur c'hami galloudus, tra ma klemme reoù all a-enep d'an drougemell-mañ. Kaer zo e lakaas ar priñs lezroue Shotoku-Taishi (聖 徳太子, Shotoku-Taishi, 572-621) anezhi da relijion ar Stad. Ken politikel ha relijiel e oa e abegoù. Ha pa oa unan sent veur ar vro e komprenas ivez roll unvaner ur relijion hollvedour e savidigezh ur Stad kreizennet.\nNeoazh ne voe ket dedennet lod vrasañ ar Japaniz gant ar relijion nevez-se betek deroù an marevezh Heian (794-1185). Ne glaskas ket ar voudaiz disfontañ pe distroadañ ar shintoegezh : tremen a rejont gant sevel o zemploù tost d'an nevedoù shinto en ur embann ne oa ket a benndiforc'h etre an div relijion. War-dro dibenn ar marevezh Heian e tegasas an doare-se d'ober da darzherezh ar ryōbu shintō (両部神道, ryōbu shintō, "daou shinto"). Ennañ e teuas da vout ur c'hami shinto hag ur bosatsu boudaat un doue hepken.\nBloavezhioù diwezhañ ar marevezh Heian a voe puket gant ur brezel diabarzh hag a echuas gant anvidigezh Minamoto no Yoritomo (源 頼朝, Minamoto no Yoritomo) d'ar garg nevez a shogun. Pevar kantvedad a ziemglevioù diabarzh a heulias. Ambrougadur ar gristeniezh e 1549 a voe darvoud pouezusañ ar prantad-se. Met e voe kaset da get he berzh kentañ war-lerc'h drouklazhadenn he gwarezer, an aotrounez brezel galloudus, Oda Nobunaga (織田信長, Oda Nobunaga). Dindan beli ar shogunelezh Tokugawa (徳川, Tokugawa, 1603-1867), ez eas war-gresk ar voudaegezh kenkoulz hag an daoegezh hag ar goñfusouriezh-nevez sinat.\nE dibenn an XVIIIvet kantved evelato, da heul luskadenn uhelidi shinto zo, Motoori Norinaga (本居宣長, Motoori Norinaga, 1730-1800) en o zouesk, e voed dedennet a-nevez d'ar C'hojiki, d'an Nihon Shoki ha da skridoù kozh ar shintô arall. A-drugarez d'ar c'hoshitsû shintô (古史通神道, koshitsû shintô) e teuas en-dro mennozh ma'z e c'hell an impalaer, evel diskennad eeun an doueez Amaterasu, bout adlakaet e penn ar jeu er sistem politikel ha bout gwarant ar galloud seveniñ, ar pezh a gasas d'ar shintoegezh Stad (国家神道, shintoegezh Stad) gant ar renevezerezh Meiji.\nAn impalaer Hiro-Hito gwisket en un doare hengounel\nGant adaozadur ar vonreizh e 1868 dindan an oadvezh Meiji e teu ar shintô da vout relijion ar Stad : ar c'hokka shinto (国家神道, Kokka shinto, shinto Stad). Adal 1872 e voe krouet un ofis an azeulerezh shinto (Jingikan) a-benn ma vefe lusket lidoù ha kehelerezh ofisiel hag e teuas an holl veleion da vout implijidi ar Stad. Pep keodedour a c'helle en em enrollañ evel ezel e neved tostañ (ujiko).\nUr gwir azeulerezh a voe hini impalaer Japan, diskennad an doueez Amaterasu ha bremañ penn ar Stad ha penngomandant ar Morlu hag an Arme. E 1889 e voe staliet un neved gouestlet d'an impalaer Jimmu, saver mojennel an tierniezh. Graet e vez Kashihara-jingu (橿原神宮, Kashihara-jingu) eus an neved-mañ.\nA bouez bras e teuas an azeulerezh-se da vezañ da geñver emled Japan e-pad ar marevezh Showa. Evel Komandant ofisiel ar penngarter impalaer adalek 1937 e tremene an impalaer da greizenn an hakko ichiu (八紘一宇, hakko ichiu), « bodadenn eizh korn ar bed dindan un doenn nemetken ». A-drugarez dezhañ e voe reishaet an emastenn hag ar soudarderezh evit poblañs Japan. Arouezioù an impalaer a ziskoueze splann e oa kannad an doueed. E-touesk dalc'hidi heverkañ ar gelennadurezh-se e oa ar priñs Kotohito Kan'in, a oa e penn an Arme shôwa, hag ar c'hentañ ministr Kuniaki Koiso.\nKontadenn diazezadur ren Jimmu Tenno ha tiernegezh impalaer Japan a zo pouezus kenañ er shintoegezh. Liammet eo a-dost da rannvro Yamato war enez Honshū, enez veur enezeg Japan, e-lec'h m'emañ neved pouezusañ ar shinto : hini Amaterasu e Ise.\nHervez an hengoun e ren, adalek mare Jimmu betek an deiz a hiziv, war Japan diskennidi douarel Amaterasu evel impalaerion.\nBetek 1945 e padas ar c'hokka shinto pa c'houlennas start ar jeneral Douglas MacArthur, penngomandant an armeoù kevredet er meurvor Habask, cheñchamenchoù zo er vonreizh ha pa lamas e c'halloudoù seveniñ digant an impalaer. Ne voe ket a relijion ofisiel e Japan ken da neuze.\nBeleg ha belegez shinto\nOuzhpenn se e voe ret d'an impalaer diskêriañ ne oa ket un akitsumikami, da lavaret eo un doue enkorfet. Neoazh e veze graet dreist-holl gant ar ger arahitogami (« doue bev »).\nGwir eo n'eo ket ar shinto relijion ar Stad ken. Chom a ra ar relijion-se bev c'hoazh e Japan avat. Ar sumo, sport broadel Japan, da skouer, a zeu eus ul lid evit kehelañ ar gamied. Gwisket eo an tredeog da skouer evel ur beleg shinto.\nSinkretegezh a zo ivez etre ar shintoegezh hag ar voudaegezh.\nAdtapet diwar « https://br.wikipedia.org/w/index.php?title=Shintoegezh&oldid=1912260 »\nDernière modification le 3 Her 2021, à 14:06\nKemmoù diwezhañ degaset d'ar bajenn-mañ d'an 3 Her 2021, da 14:06.


Spered ar re varv o veilhañ - Wikipedia\nSpered ar re varv o veilhañ\nSpered ar re varv o veilhañ (Manao Tupapau) zo un eoullivadur war lien, graet gant al livour gall Paul Gauguin e 1892.\nEmañ war ziskouez en 'Albright-Knox Art Gallery e Buffalo, Stadoù-Unanet.\nAr vaouez a weler eo Teha'amana, serc'h al livour, en he gourvez en he noazh war he gwele, war liñselioù arwenn hag ur pareo glas gant bleunioù melen. War he c'hof emañ, un dra ral en taolennoù a vez techet da ziskouez noazhded ar merc'hed muioc'hik.\nEn diadreñv e weler un iskis a zen gwisket e du : an tupapau an hini eo. War gostez emañ, hag oc'h antreal e-barzh ar gambr, war ar seblant. E foñs an daolenn ez eus tarchoù ruzc'hlas : traoù kevrinus a zo e steuñv, marse...\nAlbright-Knox Art Gallery – Lec'hienn ofisiel\nAdtapet diwar « https://br.wikipedia.org/w/index.php?title=Spered_ar_re_varv_o_veilhañ&oldid=1947199 »


Marc'heger ar sailh-glaou - DikHaDak\nMarc'heger ar sailh-glaou\nAet eo ar glaou tout; goullo ar sailh; didalvoud ar bal; ar fornigell oc'h alaniñ aer sklas; ar gambr aloubet penn-da-benn gant ar yenijenn; dirak ar prenestr, un toullad gwez sonnet dindan ur gwiskad rev gwenn; an neñv heñvel ouzh ur skoed arc'hant prest da ziarbenn kement hini a c'houlenn sikour digantañ. Ret din kaout glaou; arabat din chom da foeltriñ gant ar riv; a-drek din ar fornigell didruez, dirakon an oabl ken didruez-all, ha me rediet da c'haloupat krenn etre an daou ha da glask sikour e-kreiz, e ti ar marc'hadour glaou. Hemañ, avat, zo deut da vezañ damvouzar ouzh ma fedennoù kustum; ret e vo din diskouez sklaer dezhañ n'eus ket an disterañ poultrennig-c'hlaou ganin ken, hag e sellan outañ, en abeg da se, evel ouzh an heol e bolz an neñv. Ret e vo din mont davetañ evel ur c'hlasker-boued o c'hlaouriñ gant an naon ha ken tost da vervel war dreuzoù un ti bourc'hiz, ma pleg ar geginerez da reiñ dezhañ ur foñsad kafe manet en dilerc'h; e-giz-se ivez e ranko ar marc'hadour, droug ennañ, met doujus koulskoude da C'hourc'hemenn Doue «Na lazhi ket!«, darc'haouiñ ur balad glaou em sailh.\nDiouzh ma doare da vont dezhi e vo an disoc'h; rak-se ec'h an du-se a-c'haoliad war ma sailh. Ha setu-me, marc'heger ar sailh-glaou, krog gant ma dorn en dourgenn evel en un astez kabestr, o troellañ er viñs gant kalz a boan. En traoñ avat e tibrad ma sailh brav-brav; ar c'hañvaled, gourvezet a-blad war an douar, pa 'c'h eont en o sav en ur strilhañ o c'horf dindan gwialenn o mestr, ne zibradont ket bravoc'h. Ha bremañ d'an trot, ingal ha plaen, dre ar banelloù skornet; alies e vezan gorreet betek soliadur kentañ an tiez; gwech ebet ne ziskennan a-rez an dorioù-tal. Hag uhel-dreist e plavan dirak kav bolzek ar marc'hadour, 'lec'h m'emañ-eñ, tre en traoñ, o skrivañ, souchet en e vern ouzh un daolig; evit lezel an tommder grizias da vont er-maez, en deus digoret an nor.\n»Marc'hadour glaou!« a huchan gant ur vouezh groilhet gant ar riv ha mouget gant aezhenn goumoulek ma alan, »Mar plij, marc'hadour glaou, ro din ur balad glaou. Ken goullo eo ma sailh ma c'hallan marc'hekaat warnañ. Bez madelezhus. Kerkent ha ma c'hallin e paein.«\nLakaat a ra ar marc'hadour e zorn war e skouarn. »Klevet mat 'ran?« a c'houlenn dreist e skoaz digant e wreg a zo azezet war bank an oaled oc'h ober stamm »klevet mat 'ran? Ur pratik.«\n»Ne glevan mann ebet«, eme ar vaouez en ur dennañ goustadik hec'h alan a-us d'he brochennoù, he c'hein tommet brav-kaer.\n»Ya 'vat«, emezon, »me eo; ur pratik mat; ur pratik feal; nemet dibourvez d'an ampoent.«\n»Maouez«, eme ar marc'hadour, »amañ ez eus unan bennak; ken bras n'hallan ket faziañ; ur pratik e tle bezañ, ur pratik feal hag a oar tizhout ha fromañ ma c'halon«.\n»Petra zo ganit, gwaz?« eme ar vaouez hag a chom ur pennadig a-sav, he stamm stardet ganti war he bruched, »n'eus den ebet, goullo eo ar vanell, pourvezet eo hon holl bratikoù; bez' e c'hallomp klozañ ar stal un toullad devezhioù ha diskuizhañ.«\n»Ha me zo azezet amañ war ar sailh«, a huchan gant daeroù yen ha difrom o vouchañ ma daoulagad, »mar plij, sellit 'ta ouzh krec'h hag e weloc'h diouzhtu; ho pediñ a ran da reiñ din ur balad glaou, ha ma roit din div e vin evurus-dreist«. An holl bratikoù all zo pourvezet a-benn bremañ. Ac'h! klevet a ran dija ar glaou o storlokat er sailh!«\n»Erru on« eme ar marc'hadour, prest da bignat gant diri ar c'hav war e zivhar berr. Diouzhtu, avat, emañ e wreg en e gichen o lavaret dezhañ: »Chom amañ. Ma n'out ket evit argas ar mennad-se diouzh da benn, ec'h in-me da laez. Dalc'h soñj eus ar waskenn lous a oa ganit en noz-mañ. Met evit kelo un afer, ha pa vefe unan faltaziek, e tisoñjez gwreg ha bugel hag e aberzhez da skevent. Aet on.« - »Neuze 'ta, lavar dezhañ anv an holl seurtoù a zo ganimp er sanailh; hopal a rin-me ar prizioù.« »Mat«, eme ar vaouez en ur bignat betek ar vanell. Ma gwelet a ra diouzhtu evel-just. - »Itron marc'hadourez glaou«, a huchan, »ma doujusañ saludoù; ur balad glaou hepken; amañ em sailh; he c'has a rin ma-unan d'ar gêr; ur balad eus an hini fallañ. Paeañ a rin ar priz leun, evel-just, met ne rin ket diouzhtu, ne rin ket diouzhtu.« Na pebezh brimbalerezh gant an daou c'her »ket diouzhtu« ha pegen strafuilhus o doare d'en em veskañ gant son kleier an abardaez o tont dres d'an ampoent eus tour an iliz e-kichen.\n»Petra 'fell dezhañ?« a huch ar marc'hadour. »Netra«, a huch ar vaouez en-dro; ne welan mann ebet, ne glevan mann ebet; met kloc'h c'hwec'h eur zo o seniñ ha klozañ a reomp ar stal. Skrijus eo ar yenijenn; warc'hoazh, sur a-walc'h, hor bo adarre kalz a labour.«\nNe wel mann ebet, ne glev mann ebet; ha koulskoude e tiskoulm lasenn he zavañjer hag e klask, gant he zavañjer, ma skubañ diwar-dro. Siwazh din e teu a-benn eus he zaol. Holl berzhioù mat ul loen-dibr zo gant ma sailh; nerzh-enebiñ, avat, n'en deus ket; re skañv eo; tavañjer ur vaouez a skub e dreid a-ziwar an douar.\n»Te, gwallbezh« a huchan c'hoazh warni tra m'emañ o tizreiñ d'ar stal, en ur hejañ-dihejañ he dorn en aer gant un neuz hanter-faeüs hag hanter-laouen, »te, gwallbezh«! Ur balad eus ar glaou fallañ am boa goulennet diganit ha n'ez peus ket he roet din.« War-se e savan etrezek broioù ar menezioù-skorn hag e steuzian hep kenavo.\nCopyright© 2011 Françoise Lermen\nPep gwir miret strizh\nDocument updated 2011/05/09


Afer ar vag Sokalik : Hiziv e oa barnet e Brest unan deus martoloded an Ocean Jasper © Maxppp - François Destoc\nAfer ar vag Sokalik : Hiziv e oa barnet e Brest unan deus martoloded an Ocean Jasper; dorioù-digor a vo warc’hoazh er greizenn stummañ Kelenn e Kemper; hag ar gronikenn “Ma vefen prezidant” : se daze keleier ar Gwener 3 a viz Meurzh.\nTitouroù 'vez kavet bepred 'barzh afer ar familh Troadeg, aet diwar-wel ur pemzekteiz 'zo.\nDisplegadennoù 'zo bet embannet gant prokulor Naoned. Hiroc'h da glevet er c'heleier.\nAfer ar Sokalik a za war-raok ivez...\nE lez-varn Brest e oa barnet hiziv unan deus martoloded al lestr-karg n'oa kaset ar c'heveller a Benn ar Bed d'ar strad e 2007.\nDorioù-digor a vo e Kelenn warc'hoazh...\nMeur a stummadur a vez kinniget gant ar greizenn stummañ war micherioù ar c'helenn e brezhoneg. Anna Vari ar Rouz, kuzulierez bedagogel e Kelenn a zo ganeomp.\nHag er gronikenn Ma vefen prezidant...\nMarie-Claire Pirot ha Solange Sellin.


Breizh - Dj set, Live...\nPrizañ a c'heller un tamm kig houad lakennet parizian, ur pizza skosat, ur pladad kouskous mod Vietnam, ur grampouezhenn a Andalousia zoken. Met piv bennak a fell dezhañ kas e ergerzhadenn pelloc’h a dapo da heul eus ar veskadenn sonioù ha skeudennoù kinniget gant Turbo Sans Visa.\nDigant izili ar strollad-mañ e teu kananouennoù spiset-tomm ent-hengounel, dreist-muzul dre natur, divergont ent-politikel. Ha pa vefe livioù ha blaz ar Balkanioù, Bro Venin pe sevenadur ar Verbered war o zonioù, ne vern, kanet ‘vo e wolofeg, e saozneg, e brezhoneg… Rapiñ, kanañ, fleütiñ a ra, ha friket ‘vez kement ar sonioù hag ar skeudennoù. Blazet eo, ken blazet ma teuer en-dro da gaout eus ar pimant-se!\nMarion Gwenn : kan / K-Smile : kan / Gurvant Le Gac : fleütoù\nDanvez 'guest': Erik Marchand\nWonderbraz an hini eo a vez dorloet ganti war he flatinennoù an tonioù-se a ra d’an nen ober un tamm hejañ d’ e gargasenn. Ha skoazellet eo hor penngeginerez gant ur vrav a vrigadenn. Enni emañ VJ Badgreen hag a vez lakaet reoliek gantañ war an daol e dammoù filmoù bet diskoachet er bed a-bezh hag adstummet a zastalmoù. Marion Gwenn a sav al lipig diwar skridoù brezhonek Erik Marchand. Gant ar rapour K-Smile, eus Senegal, e vez lakaet da resediñ ar pozioù e wolofeg hag e saozneg. Hag evit sasuniñ o rekipe e taolont c’hoazh en o meskadeg fleüt frank hag awenet uhel Gurvan ar Gac.\nMet e pelec’h ez eont da ziskoachañ an holl sekredoù kegin-se?\nMoarvat e doareoù Erik Marchand, ar c’haner ha n’haller ket c’hoari an dro dezhañ pa selaouer muzikoù hengounel eus Breizh. Ar sonaozer-se, traper tonioù a-boz ha teknikoù e Kreiz Breizh pe er Balkanioù, eo sichenn ar c’hinnig arzel dic’hortoz-se. Gantañ ez a an holl ‘leads’ ha ritmoù sonet etre Ankara ha Bâb El Oued, Bukarest ha Spezed d’en em doueziañ an eil re gant ar re all. Er c’hroashent m’en em gav an holl sonennoù trezouget gant Sono ar bed abaoe bloavezhioù ha bloavezhioù emañ Turbo Sans Visa. Oc’h ergerzhout, o hironaat, o kemmeskañ ar broioù, an orinoù, ar stummoù, an doareoù.\nTroellennoù kaleidoskopek, skeudennoù arreat o tiskouez dañserien ar bed a-bezh, Berbered pe Dchekiz, sonennoù eus Breizh, pep tra en em vesk, hep na oad na broadelezh. Kaptet eo gant hor pemp arzour reuz ha freuz ar bed, e wagennoù lusket, e dalmoù, e vouezhioù. A-ziwarnañ e savont ur glad faltaziek, ha koulskoude e anavezer ar gwriziennoù kozh o tizouarañ dindanañ. Skeiñ an treid en douar, houlenniñ an diskoaz, eren ar c’horfoù ouzh orinoù nevez, kement-se a laka tiriadoù nevez da zont da vev.\nAn hengoun a ya da vodern hag an traoù nevez a seblant deuet eus an diabell, kammed ouzh kammed gant an treant hag ar c'henlid a-unan-kaer.\nEn eurioù teñval ma fell d’ur re bennak alc’hweziañ an harzoù en-dro e stourm Turbo Sans Visa evit lezel an holl da dremen frank, evit digeriñ ar speredoù war ar bed, war e boblañsoù, paotr pe blac'h e vefe, war e sevenadurioù. Bodañ an dud, sed aze youl Turbo Sans Visa.Kozh-Douar ha dreistrealour, an deiz a hiziv hag an dazont. Tarzh an Harzoù, sed aze Turbo Sans Visa.


Adelasia del Vasto - Wikipedia\n(Adkaset eus Adélaïde de Montferrat)\nAdelasia del Vasto pe Adelasia Incisa del Vasto ( Piemonte 1072 pe 1074–1118 Patti), anavezet en alamaneg evel Adelheid von Savona, hag e galleg evel Adélaïde de Montferrat, a oa kontez ha rejantez Sikilia.\nDimeziñ a reas e 1089 da Ruggero Iañ Sikilia, Pa varvas he fried en 1101 e voe rejantez betek 1112 evit he mab Ruggero II.\nda Ruggero Iañ Sikilia, intañvet div wech a-raok.\nda Baldwin Iañ Jeruzalem, intañvet div wech a-raok.\nAdtapet diwar « https://br.wikipedia.org/w/index.php?title=Adelasia_del_Vasto&oldid=1822290 »


Hot Patatoes e brezhoneg\nEmbannet : 11 a viz Here 2010\nAvaloù douar tomm ha meuzioù hanter boazh\nUr poellad gant Skol Veur Victoria er C'hanada\nSetu ur poellad (diskoachet gant hor c'henseurt Yvan Kerever) a vo talvoudus koulz d'an holl gelennerien a zo boas da implij poelladennoù etreoberiant war urzhiataerezioù o c'hlasoù ha d'ar re n'int ket.\nUn heuliad 6 poellad eo e gwirionez, unan da grouiñ goulennaouegoù liesdibab (QCM), an eil goulennoù respontoù berr dezhe (Quiz), an trivet frazennoù mesket, ar pevarvet gerioù-kroaz, ar pempvet poelladennoù kenstrollañ/urzhiañ daou rummad elfennoù hag ar c'hwec'hvet poelladennoù leuniañ an toulloù.\nAr pep souezhusañ eo ar mod ma vez savet ur gael gerioù-kroaz diwar ul listennad gerioù.\nGoude e c'hellit moullañ ho kael gerioù-kroaz war baper pe troiñ anezhi en ur bajenn web da vout diskwelet en ur merdeer evel Internet Explorer pe Opera e brezhoneg. Aze e c'hello ar skoliad kaout sikour o pouezañ war ar bouton skoazell.\nKrouiñ pajennoù Web etreoberiant a zo ken aes (pe ken diaes...) hag implij ur skridtreterezh. Meur a skouer eus ar pezh a c'heller ober a vez roet war lec'hienn internet skol veur Victoria ma c'hellit pellgargañ ar poellad : http://web.uvic.ca/hrd/hotpot/ pe war lec'hienn an implijerien gallegerien : http://www.sequane.com\nAn div skeudenn-mañ am eus kavet war lec'hienn Hotpot (1500 a zo, a-ratozh evit deskiñ yezhoù) http://web.uvic.ca/hcmc/clipart/\nGant Hotpot ez eus tu ouzhpenn krouiñ poelladennoù e brezhoneg evit ar vugale labourat war eeun e brezhoneg. Troet am eus ar fichennaouegoù kenneuziañ an etrefas ha kenneuziañ an diskas.\nMartin Holmes unan eus krouerien ar raktres en doa lâret lakaat an droidigezh er pakad. Abaoe ez eus tu da zibab ar yezh da implij pa vez lañset ar poellad evit ar wech kentañ. Na zisoñjit ket ivez, ma faot deoc'h e vefe e brezhoneg ar pajennoù krouet ganeoc'h, pouezañ war "dibaboù", "kenneuziañ an diskas"; dont a ra ur voest kendivizout war wel : gallout a reoc'h personelaat ar c'hemennoù ar boutonioù… pe pouezañ war ar bouton en tu kleiz "kargañ" ha dibab ar fichennaoueg brezhoneg.cfg\nNa laoskit ket an avaloù-douar tomm da gouezhañ. Pellgargit an heuliad ha poazhit meuzioù saourus d'ho skolidi. Ha marteze p'hon do ul lec'h eskemm teuliadoù niverel e c'hellimp reiñ un tañva eus hon c'heusteurenn an eil d'egile...\nPellgargañ HOT POTATOES\nar restroù troidigezh evit ar 6.0 a zo amañ.


Ar Blasphem - Wikimammenn\nL. Prud’homme, 1817 (p. 135-138)\n◄ Ar Garantez Ar Blasphem Ar Sul ►\nEus al Le hac ar Blasphem.\nTouet pe sermanti eo quemeret Doue da dest eus ar pez a reomp, a leromp pe a brometomp. Ar pez a rer en lies a fæçon : pe dre Doue directamant, pe dre an treo crouet, an Aviel, ar fe, an treo santel, ar Groas, ar Sænt, ar Relego, an env, an douar, ar vuez, on penn, etc. Rac o touet dre an treo-se, e quemerer evit test an hini en deus o c’hrouet, peini so Doue. Permetet eo presti al le ; ar prophet Jeremi a disq dimp en pe occasion ha gant pe gondition.\n1°. Mar deo question eus un affer important, ma ne ellet a nez ar seramant, obteni justiç, e c’hellet en ober, ha quemeret Doue da dest voar ar virionez. Mæs mar deo dister an dra a beini eo question, bezet sonch na dleet quet touet ; rac quemeret a rafac’h Doue da dest legeramant, inutilamant.\n2°. Mar deo injust ar pez a c’houlenner diguenaich dindan ar seramant, mar en prestet e zoc’h coupabl eus ur blasphem horrupl, rac Doue eo ar justiç memes. Sondet oc’h ine. En justiç reglet, mar præstet ar seramant, e zoc’h parjur mar manquet d’ar pez oc’h eus touet.\n3°. Ret eo seramanti gant guirionez ; memes ar re a dou ep bezàn assuret mad eus ar virionez, a gomet ur pec’het marvel. Ar santelez eus ar seramant a dle ober crenàn ar re en groa en occasiono permetet. О ma Doue, petra a arruo Un deiz gant an dud valhurus pere a guemer ar seramant evit ur vugaleaich, ha surtout pere en prest directamant a enep o majeste divin ! Songet penaus mar oc’h eus bet ar malheur da douet ober un drouc benac, na ellet quet accomplissàn o seramant : na ell quet obligea da ober an drouc. Non est vinculum iniquitatis.\nMuy facil eo tremen ep seramanti evit n’en deo en ober gant ar gondition a c’houlen Doue. Evel-se e lavar dimp on Salver, ne douet quet. Piou benac en deus an acustumanç da douet Doue, a so meurbet coupabl. Pedi a ràn aneze abalamour da Doue, ha dre verito maro ha passion on Salver, da c’houlen ar c’hraç d’en em gorrigea, da bedi ar re a vezo gante d’o repren. Ar beden, ar yun, ur vortification benac, un aluson benac evit pep le a ve impliget mat. An hini a douo sans cess, eme ar Speret-Santel, a vezo carguet a bec’het, hac ar gouli ne sortio quet eus e dy. Ar bunition-se a ra crenàn. Coezàn a ra non pas voar an touer Doue epquen, mæs voar an ty. Tado ha mamo, groet attantion d’ar c’homso-se eus ar Speret-Santel. Veillet voar an oll en o tieguez, na soufret quet an douerien Doue ; oc’h interest temporel memes en goulen diguenaic’h. Ho collo temporel a sortis martese eus ar sourcen-se, ha c’hoas e teut d’en em glem.\nAr blasphem eo pec’het an diaoul hac ar re daonet ; couscoude tud hanvet christenien en em rent coupabl a vlasphem. Bezàn eo ar blasphem ur goms injurius da Zoue, d’ar Sænt pe d’ar religion. Laret, dre exempl, penaus Doue n’eo quet just, a so ur blasphem. Laret penaus ar Sænt n’on sicouront quet, n’on selaouont quet, a so ur blasphem. Laret penaus ar religion n’en deo quet formet, revelet gant Doue, a so ur fanatism, ur superstition, a so quen lies a vlasphem ; rac an injur a rer d’ar Sænt ha d’ar religion a goez voar Doue, evel an enor a rer dezi a so en tout raportet da Doue. Ar blasphem a so ur c’hrim horrupl. El lezen ancien ar vlasphematourien a voa labeet gant ar vein. Sant Louis a re toulla o zeod gant un houarn ru. Benedab, Roue a Siri a brononç ur blasphem peinî a goustas ar vuez da ouspen cant seiz mil voarn uguent Syrien. Un Æl a exterminas en un noz cant pemp mil ha pevar uguent a arme Senacherib, abalamour ar Roue-se en defoa prononcet ur blasphem. Ar C’honcil divezàn a Narbonn, a lavar penaus e tleer excommunia ar vlasphematourien. Meditet ha crenet.\nAdtapet diwar « https://br.wikisource.org/w/index.php?title=Ar_Blasphem&oldid=118045 »\nKemmoù diwezhañ degaset d'ar bajenn-mañ d'an 6 Eos 2018, da 14:25.


Spered Santel - Wikipedia\nAr Spered Santel, pe Doue ar Spered Santel, eo trede person An Dreinded er relijion gristen. An daou berson all eo Doue an Tad ha Doue ar Mab. Spered an aotrou Doue eo ar Spered Santeln a zo anvet Karantez an Tad hag ar Mab ivez.\nAr Spered santel, kinniget e stumm ur goulm, livet gant Gian Lorenzo Bernini.\nEr Bibl e vez graet anv eus ar Spered Santel evel galloud Doue er bed-mañ, adalek an Testamant Kozh. An Testamant Nevez a ginnig ar Spered Santel evel ur person disheñvel diouzh an Tad ha diouzh ar Mab, en ur vezañ asambles ganto un Doue nemetken.\nAr ger Spered a zo un anv da dreiñ ar ger gregach πνεῦμα (pneuma), hag a dalvez kement a c'hwezh. Se a zo kaoz e vez graet pneumologiezh eus ar studioù war ar Spered Santel en doueoniezh kristen. Ar Spered Santel a vez sellet outañ evel ar person a ro buhez d'ar boudoù er C'hredo katolik. Eñ eo ar spered a grou, bet e oa bezañt a-raok krouidigezh ar Bed ha dre e c'halloud e vez graet an holl-draoù gant Jezuz Krist hag an Tad. En doueoniezh kristen, ar Spered Santel a zo ar person a gomz ouzh ar brofeded evit o c'helenn. Dre e c'halloud, Jezuz a zo bet ganet e korf Gwerc'hez Vari (Aviel hervez sant Lukaz 1,35). Diskenn a reas war Jezuz e mare e vadeziant, gant stumm ur goulm (Aviel hervez sant Mazhev, 3,16) hag ur vouezh a lavaras dezhañ diwar an Neñv "Te eo va Mab muiañ karet"(Aviel hervez sant Lukaz 3, 22). Ar Gristenien a zegemer frouezh ar Spered Santel dre an Truez hag ar C'hras. Pedet e vez e-pad kement oferenn a vez war an douar ha lidoù all.\nGouelioù ar Spered SantelAozañ\nEnoret e vez pizh ar Spered Santel er gouelioù-mañ :\nGouel ar C'heloù Mat pe Gouel Maria Veurzh. Deiz an Anoñsiasion e tiskennas an aotrou Doue e korf Mari dre ar Spered Santel a-benn lakaat anezhi da zont da vezañ mamm da Zoue. (gw.an Avieloù)\nDeiz ar Pantekost. An deiz-se e tiskennas ar Spered Santel war diskibien Jezuz Krist evit o lakaat da gomz an holl-yezhoù a-benn kelenn an Aviel er bed a-bezh. (gw.Oberoù an Ebestel)\nAdtapet diwar « https://br.wikipedia.org/w/index.php?title=Spered_Santel&oldid=1874883 »\nKemm diwezhañ d'an 12 Mae 2020 da 23:06\nKemmoù diwezhañ degaset d'ar bajenn-mañ d'an 12 Mae 2020, da 23:06.


Bernard van Orley (hag ivez Barend van Orley, Bernaert van Orley pe c'hoazh Barend van Brussel) (1491-1492 e Brusel - 6 a viz Genver 1542 e Brusel) a oa ul livour hag un tresour pallennoù-moger ha gwer-livet eus mare an Azginivelezh. Unan eus al livourien eus Norzheuropa a labouras da vare an tremen eus an arz gotek da arz an Azginivelezh e voe.\nPoltred Bernard van Orley gant Albrecht Dürer\nPoltred Karl V\nPieta (teirzaolenn Haneton)\nPoltred Margarete Aostria (1480-1530)\nGwerc'hez gant ur bugel ha Sant Yann ar Badezour, Prado\nPoltred Georg Zelle\nEmgann Pavia , pallenn-moger o tiskouez kastell Mirabello hag ul lodenn eus tachenn an emgann\nUr pennad diwar e benn a zo el levr Pictorum aliquot celebrium Germaniae inferioris effigies gant Dominicus Lampsonius.\n1.1 Gwezenn-familh van Orley\nBernard van Orley a voe ganet en ur familh a Luxemburg, ha diskennidi eus aotrouien van Ourle (pe 'van Orley). Ar familh a zilojas da zukelezh Brabant hag e Brusel e voe ganet e dad, Valentin van Orley (pe Valentyn van Orley), tro 1466. Met dre ma oa ganet evel ul laeradenn, e voe kollet an titloù a noblañs a oa gant e dad.\nBernard hag e vreur Everard (hag a voe livour ivez) a voe ganet e Brusel.\nDesavet e voe gant e dad, Valentyn van Orley e anv. Ne labouras ket en Italia, met levezonet e voe gant oberennoù Raffaello.\nE 1512 e timezas Bernard van Orley gant Agnes Seghers.\nE 1518 e voe anvet da livour lez gouarnerez Margarete Aostria e Brusel.\nE 1539 e timezas gant Catherina Helluick.\nEn holl en doe c'hwec'h bugel, ha pevar anezho a zeuas da vezañ livourien.\nGwezenn-familh van OrleyAozañ\nBernard van Orley a oa ezel ur familh vras a livourien :\n1) Valentin van Orley (1466-1532) en doe ar vugale da heul : Philipp van Orley (tro 1491-1566) (treser kartoñsoù pallennoù-moger); Bernard van Orley (1492?-1542?), livour ha tresour pallennoù-moger ; Everard van Orley (bet ganet goude 1491), livour ; Gomar van Orley, livour (oberiant e-tro 1533).\n2) Bernard van Orley en doe bugale ivez, daou anezho a zeuas da vezañ arzourien : Michael van Orley; Hieronymus I van Orley, livour (oberiant tro 1567-1602); Giles van Orley, livour (tro 1535-1553)\n3) Giles van Orley (tro 1535-1553) a voe tad da Hieronymus II van Orley (livour ha kinklour)\n4) Hieronymus II van Orley a voe tad da Hieronymus III van Orley, livour poltredour, kinklour hag engraver (diell e 1652); Pieter van Orley (1638, marv goude 1708), livour mignadurioù ha gweledvaoù ; François van Orley, livour taolennoù istorel; Richard I van Orley\n5) Pieter van Orley (1638-1708) a voe tad da Richard II van Orley (1663-1732), livour hag engraver ; Jan van Orley (1665-1735), livour hag engraver.\ntaolenn livet e Brusel e-tro 1520 (hervez skipailh Mirdi arzoù-kaer Antwerpen), diwar c'houlenn « Kambr ar re baour », he fal sikour ar re gant diaesterioù ( Skouer)\n1543 : poltred Jehan Carondelet, prezidant kuzul iliz Brusel ha kanseller Flandrez.\nWauters, Bernard van Orley, sa famille et ses œuvres, Brusel, 1881\nAdtapet diwar « https://br.wikipedia.org/w/index.php?title=Bernard_van_Orley&oldid=1841831 »\nDernière modification le 19 Gou 2019, à 08:21\nKemmoù diwezhañ degaset d'ar bajenn-mañ d'an 19 Gou 2019, da 08:21.


Pajenn:Le Clerc - Ma beaj Jeruzalem, 1902.djvu/212 - Wikimammenn\nPajenn:Le Clerc - Ma beaj Jeruzalem, 1902.djvu/212\nSal ar Senakl : pelæc’h ha penauz e reaz Jezus Sakramant an Auter en e goan divezan.\n’Vit mont d’ar Senakl ec’h eomp e-mæz eus park daelo sant Per hag e kemeromp eur vanel a hed e gleu. Eun tokad tier goloeet gant toenno bolzet, ha ’uz d’ê eur minaret, da laret eo eun tour a doug, tost d’e veg rond, ’vel tourio-tan Breiz, eur pondale-tro : setu pelæc’h e tigoueomp. Digeri a rer d’imp ar voskeen, goude koulskoude m’eo diæz kaout *autreadur da vont ebarz. Mes gant eur bakchich a bouez, e ve digoret er vro-man an holl dorjo : ’michans e zo bet roet unan gant an Tado da virer ar voskeen-man.\nSevel a reomp dre eur *viñz a gas anomp d’eur zal a zo enni pilhero ’vel en hon ilizo ojivek. Hag, evit gwir, mar geo bet argaset ac’han gant tud Mahomet menec’h sant Fransez, breman ’zo tri c’hant vla, ec’h eo bet da vihanan lezet ’n he zav chapel ar manati : græt ’zo bet ganti eur voskeen. Daou estaj a zo enni :\nmes na ve pedet gant muzulmis nemet er zal e-kroec’h. Evidomp-ni, n’hellomp ket pedi enni a vouez uhel, na\n↑ Pa deu diou *oarek d’en em droc’han, e reont eun ojiven. Ze a digoue aliez, en Iliz-veur Landreger, hag en hini Kastel-Paul.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/212&oldid=108000 »\nKemmoù diwezhañ degaset d'ar bajenn-mañ d'an 19 Gwe 2017, da 12:15.


> An natur gwarezet\nLec’hienn naturel ribloù ar Visenn\nRibloù ar Visenn zo àr un dro ul lec'h a-zoare etre douar ha mor hag un takad natur gwarezet zo perc’hennet gant Mirva an Arvor ha meret gant kêr Wened. Un dachenn bedagogel a vo digoret eno en nevezamzer 2007.\nRibloù ar Visenn zo àr un dro ul lec'h a-zoare etre douar ha mor hag un takad natur gwarezet zo perc’hennet gant Mirva an Arvor ha meret gant kêr Wened. 12 000 den a za bep miz da vale eno.\nSavet ez eus bet ur raktres gant Mirva an Arvor a-gevret gant ar gumun evit meriñ al lec’h hag, ouzhpenn al lodenn a denn d’al labour-douar, evit adkempenn an takadoù natur. Pal an terkadur-se zo mirout ha lakaat da greskiñ kalite ekologel an annezioù en douaroù n’int ket levezonet gant ar mor.\nAr pal zo ivez derc’hel kempenn ha talvoudekaat ar maezioù zo en arvor ha diorren ur mod padus da veriñ an takad natur-se àr hir dermen hep dispign re a argant, en ur gemer harp àr al labour-douar gwezharall. Gant ar steuñv meriñ-se e vo tro da greskiñ kalite ekologogel ar pradoù sall, kizidikaat an dud hag o deskiñ a-zivout mirerezh ar glad-se hag aesaat adsevel ar pradoù naturel.\nKoust hag argantaouiñ\n37 750 € PTM a-fet monet en-dro (derc’hel kempenn an takadoù ha labourat trema an dud). Argantaouet e vez hanter-hanter gant ar Rannvro ha kêr Wened.\n82 600 € PTM a-fet postadurioù (krouiñ ur wenodenn-dizoleiñ e Bernuz, degas kemmoù er gwenodennoù, panellerezh…). Argantaouet e vez 50 % gant ar Rannvro, 37 % gant ar Mirva ha 13 % gant ar Gumun.\nUn dachenn bedagogel en nevezamzer 2007\nE 2003 e oa bet gouestlet gant Mirva an Arvor, ar perc’henn, ha Kêr Wened, ar verourez, e kenlabour gant ar vichererion ha gant an ensavadurioù labour-douar (Kambr al Labour-douar, ADASEA, Renerezh-departamant al Labour-douar hag ar C’hoadoù, dileuridi al labourerion-douar) ur studiadenn greadusted evit ma vo labouret an douar en-dro eno.\nEtre miz Here 2005 ha miz Genver 2006 e oa bet studiet ha rakdibabet teuliadoù studiiñ, selaouet e oa bet tud ha savet e oa bet goulennoù dre skrid evit dibab e-mesk ar gwellañ teuliadoù bet kaset.\nRaktres Christelle Guérin zo bet dalc'het. Kinniget he deus krouiñ un dachenn evit sevel deñved ent astennidik en ur c’hounit boued evite hag e-se respont da ezhommoù an dachenn. Raktreset he deus ivez aoziñ abadennoù pedagogel evit skolidi Gwened, en distro-skol 2007, e kenlabour gant Ti an Natur, hag ivez feurmiñ kambroù-ostiz.\nKas al labourioù da benn\nEvit kas ar raktres-se da benn ez eus dober neoazh a labourioù bras : kempenn savadurioù an dachenn en-dro, a c’hoarvez ag un ti-annez peurgetket, sevel ur c’hraou-deñved, terkiñ an douaroù.\nSevel a ra koust al labourioù da 313 500 € PTM, a vo 33 500 € anezhe a chakod al labourerez-douar. Argantouet e vo ar raktres-mañ gant Mirva an Arvor (35 %), Kêr Wened (35 %), ar C'huzul-departamant (30 %).\nLec’hienn naturel Beg an Divroidi\nLec’hienn Beg an Divroidi zo e kumun Gwened, e goueled ar Mor-Bihan, el lec’h m’en em gav a-gevret stêrioù Gwened, ar Visenn ha Sine, ha perc’hennet eo gant Mirva an Arvor ha meret gant Kêr.\nBeg an Divroidi zo e kumun Gwened, e goueled ar Mor-Bihan, el lec’h m’en em gav a-gevret stêrioù Gwened, ar Visenn ha Sine. Bevennet eo en norzh gant an takad kêrel. Al lec'hienn zo àr-dro 30 ha he gorread, en zouez 10 ha geunioù, gant al lec'hideg hag ar gwalaz zo sko oute.\nPerc’hennet eo al lec’hienn-se gant Mirva an Arvor hag al Loc’hoù ; meret e vez gant Kêr Wened. Ur c’hendivizad meriñ a oa bet sinet e 1987, da fiziout er gumun ar garg d’he derc’hel kempenn.\nPal an diarbennoù meriñ zo bet lakaet da dalvout zo reiñ an tu da virout ar vevliesseurted e Beg an Divroidi, e-harz kêr, ha digeriñ al lec’hienn da razh an dud. Ul lec’h dibar eo dre ma’z eus metoù disheñvel an eil diouzh egile, hag int tolpet àr un dachenn bevennet-strizh m’o deus levezon àrni :\nal lec’hideg er c’hreisteiz,\nan takadoù koad,\nal lanneier hag ar fraostoù,\nAr peuriñ er pradoù\nEr pradoù sec'hañ ez eus bokedoù ha geoteged (milzoull, malv musk, melchon glas…). Plant evel ar broen, pavioù-bran ar geunioù, an haleg a ra o c'hresk ag ar gwellañ en takadoù glepoc’h. Memes tra eo evit plant kaerañ Beg an Divroidi : an orkideennoù gouez (bokedoù-dimezell-lann, galligot).\nE pradoù Beg an Divroidi e vez é peuriñ daou azen a Boatev (àr al luc’hskeudenn : Mistral ha Madison) kerkoulz ha daou zañvad a lanneier Breizh (Gibbule ha Littorine). Gant al loened-se ne vez ket an takad-mañ edan fraostoù ken ha gwelloc’h emañ an traoù evit liesseurted al loened hag ar plant. Diàr ar peuriñ e teu un temz naturel ag ar c’hentañ ivez.\nPradoù edan bokedoù\nBep blez en nevezamzer, kosmoz, askol-du, zinnia, iberiz, glizin, escholtzia ha plant arall diàr ar maez zo en o bleuñv àr vord hor boulouardoù e kêr... un doare evidomp da veviñ tostoc’h diouzh an natur, e-pad an hañv.\nAR MAEZOÙ A ZA E KÊR\nBep blez en nevezamzer, kosmoz, askol-du, zinnia, iberiz, glizin, escholtzia ha plant arall diàr ar maez zo en o bleuñv àr vord hor boulouardoù e kêr.\nKêr Wened (servij an Takadoù Glas), Kambr al Labour-douar ha Kevread-departamant ar jiboesaerion, o deus labouret stank an eil gant egile evit se. Gante, evit gwir, e vez gounezet bokedoù mesk-ha-mesk evit an douaroù fraost. Ar spesadoù miret zo seurtoù plant zo mammennoù pollen mat da vagiñ e-leizh a amprevaned.\nServij an Takadoù Glas a laka ar bokedoù gounezet gante da greskiñ evel ma jaoj e kêr :\nklask kinnig livioù disheñvel bep blez,\nlakaat 5 gramm had dre m2,\nLakaat had en douar a viz Meurzh da zibenn miz Ebrel evit ma vo ar bokedoù en o bleuñv adal dibenn miz Mezheven betek ar revadennoù kentañ.\nEvel-se e vez hadet 2,5 hektar pradoù àr tiriad a-bezh ar gumun (hent Roazhon, hent Pondi, kornad ar Fourchenn, boulouard-tro norzh ha su, hent Sine hag hent Naoned…).


Job an Irien, levenez an Nedeleg - Spered ar vro - Le Télégramme\nJob an Irien, levenez an Nedeleg\nJob an Irien a zo beleg e-karg eus Minic’hi-Levenez. Fenoz e vo lâret gantañ oferenn an Nedeleg, e brezhoneg, e iliz Treflevenez. Pennad-kaoz gant un den leun a spi.\nFenoz e vo lidet an oferenn e brezhoneg gant Job an Irien, evel ma ra bep sadorn ivez. (Foto Dewi Siberil)\nJob, petra a dalvez Nedeleg evidoc’h ?\nN’eus ket pell ‘m eus klevet ur c’hazetenner o c’houlenn « penaos e vo saveteet Nedeleg ? ». Spontet a-walc’h on bet rak evidon-me eo ar c’hontrol : Nedeleg a saveta ac’hanomp, n’eo ket deomp da savetaat Nedeleg ! N’eo ket un dra romantel hepken, gant ar c’hanoù en noz, gouleier e pep lec’h, predoù graet asambles… An traoù-se zo ouzhpenn, hon doare da ziskleriañ hor levenez rak Nedeleg a zo ur sklerijenn en noz o tont evit diskouez deomp an hent : ganedigezh ur babig eo, da geñver ur veaj ‘giz tud a weler aze o koll o buhez war ar morioù. Evit ar Gristenien, ar mousig-se eo mab Doue. Opala ! Un dra bennak bras a zo o c’hoarvezout dindan doareoù bihan-kenañ. Aze eo sklaer e buhez an dud, ma tegemeront Nedeleg da vat, e c’hell bezañ ur cheñchamant. N’omp ket kollet da viken ! Unan bennak zo ‘tont d’hor sikour, da reiñ kalon deomp da gaout mennozhioù da wellaat ar bed-mañ. Esperañs zo da gaout !\nPenaos e vo lidet ganeoc’h fenoz ?\nE-giz kustum e vo graet un oferenn amañ e iliz Treflevenez, da eizh eur evel bep bloaz, gwellañ ma c’hellin hag e vo e brezhoneg penn da benn. Plijout a ra da galz tud kanañ kantikoù deus ar vro, an dra-se a sikour ac’hanomp da lavaret hor levenez. Fiziañs ‘m eus e kredo an dud dont memestra, daoust d’ar C’hovid. Dav deomp bevañ Nedeleg asambles ha dreist-holl fenoz en ur soñjal er re ha n’o do Nedeleg ebet rak bez e vo kalz tud hag a vezo o unan penn er gêr, kalz tud ha ne c’hellint ket gwelet o familh. Evito holl e kanimp ! Goude, ma c’hellomp, e vezo profet ur banne gwin tomm e foñs an iliz hag e chomo an dud da varvailhat ur pennad… Gwelet e vo !\nPeseurt sell ho peus war ar pezh a vevomp bremañ ?\nMe ‘gav din ez omp en em gavet en ur mare deus hon Istor ma vez ret deomp sellet petra a c’hoarvez ganeomp ha perak. N’eo ket an aotrou Doue a zegas deomp ur seurt gwallenn ! Fazi Mab-Den eo hag hemañ a c’hell cheñch ma vez lakaet da gentañ karantez evit an dud ha n’eo ket karantez an arc’hant. Sklaer eo ivez e rankimp deskiñ kaout muioc’h a zoujañs evit ar bed hag an natur, ar pezh n’hon eus ket bet kalz abaoe 100 vloaz zo. Saotret hon eus an aer, an dour, an douar… Poent eo chom a-sav gant an dra-se hag ijinañ tamm-ha-tamm un doare all da vezañ. Un dra all a zo bet lakaet sklaer ‘doug an enkadenn-mañ : ezhomm bras o deus an dud darempredoù gant ar re all.\nAmañ er Minic’hi ho peus labouret kalz gant ar re yaouank… Penaos e welit an amzer da zont ?\nGwir eo, kalz a draoù hon eus graet, ‘giz pelerinajoù gant ar re yaouank er broioù keltiek. N’ouzon ket evit c’hoazh penaos e vo war va lerc’h, n’eus netra renket da vat met kenderc’hel a raio, an dra-se zo sklaer ! Ma ‘m bije un dra da lavaret d’ar yaouankiz a-vremañ eo an dra-se : arabat deoc’h kaout aon deus an amzer da zont, rak c’hwi a vo e karg anezhi hag ennoc’h ez eus peadra da vont gwelloc’h. Arabat koll kalon rak ar bed da zont a c’hell bezañ kaer !\nUr minic’hi : un refuge\nAl levenez : la joie\nMennozhioù : des desseins\nGwallenn : fléau\nMab-Den : l’Humanité\nAn enkadenn : la crise.\nCe soir, Job an Irien aura le cœur en joie ! Le prêtre en charge du centre spirituel bretonnant de Minihi Levenez s’apprête, en effet, à célébrer comme chaque année la venue au monde de Jésus-Christ. L’église de Tréflévénez (29) retentira des cantiques de Noël ainsi que du message d’espoir que Job veut faire passer au-delà des fidèles rassemblés : en dépit des crises, un avenir meilleur est possible pour peu que l’on remette l’amour et le respect au centre de tout.


> Mor Bihan Gwened\nEmañ porzh Gwened, e goueled ar Mor Bihan, àr-hed 25 km diouzh ar mor bras.\nAloubet e oa bet ar Mor Bihan gant dourioù ar Mor Atlantel, meur a gantvlez zo, en ur vont e naozioù ar stêrioù. Abalamour da se emañ ar mor é vont ken don en douaroù, trema Gwened hag an Alre, dre stêrioù dibar, é gronniñ torgennoù gwezharall d’ober ur gwir enezeg anezhe : an Izenac’h, Enez Arzh, e-leizh a enezennoù hag a enezennoùigoù arall, kerreg pe inizi gant gwez, àrne tier pesketourien gwezhavez pe bagadoù evned.\nLañs zo gant ar bageal er Mor-Bihan. Porzhioù ha lec’hioù eoriañ zo bet krouet e Gwened, Koulev, Arradon, Sine, an Arvor-Baden, Enez Arzh, an Izenac’h. Reolennoù nevez zo bremañ evit ar bageal hag ar pesketa.\nA-greiz Bro Gwened e c’haller mont da verdeiñ da veur a lec’h...\nMor-Bihan Gwened ha tro-ha-tro zo ur baradoz evit an evned tremeniat ha mont a ra d’ober ul lenn vras mat d’an istr (kavell an istr plat eo ar Mor-Bihan, hag ul lec’h anavet eo ivez evit desevel an istr don).


Geotdebrer - Wikipedia\nUr geotdebrer a zo ul loen (ur bronneg, un amprevan, ur pesk...) a zo struzh, ha n'eo ket kig, e voued boas.\nTud a zo ( debrerien struzh a reer anezho) hag a chom hep debriñ kig: koulskoude n'eo ket ur geotdebrer eo an Den. Met meur a c'heotdebrer a zebr vioù ouzhpenn.\nE-touez ar geotdebrerien, ouzhpenn ar re ne zebront nemet geot pe hogos, e kaver ul lodenn anezho a zo frouezhdebrerien (ne zebront nemet frouezh) hag ul lodenn all a zo deildebrerien (ne zebront nemet delioù).\nN'eo ket undoare nag unseurt magadurezh ar geotdebrerien, kemm a ra hervez ar mareoù eus ar bloaz, ha hervez ar struzh a c'hellont kavout.\nE-touez ar bronneged e c'heller ober an diforc'h etre ar geotdebrerien unanstomog hag ar geotdebrerien liesstomog :\nAr re unanstomog (marc'heged, krignerien, moc'h) a zo ganto ur stomog e stumm ur c'hodell nemetken e-lec'h ma vez graet ar c'hoazhadur. An darnvuiañ anezho a zo hollzebrerien nemet ar marc'heged a zo geotdebrerien.\nAr re liesstomog pe an daskirierien, holl geotdebrerien (buoc'heged, karveged, gavreged ha kañvaleged) a zo ganto 4 godell evit ar c'hoazhadur, a-wechoù anvet an torioù : ar sac'h-bras, ar sac'hig, ar sac'h-levrioù, an torig-toaz. Roll houmañ a zo tost da hini stomog ar bronneged all. Ur stomog gant 3 godell hepken a zo gant ar c'hañvaleged.\nAdtapet diwar « https://br.wikipedia.org/w/index.php?title=Geotdebrer&oldid=1920479 »\nKemm diwezhañ d'an 1 Gen 2022 da 12:17


E brezhoneg, RENNES\nPartiet eo ! 40 repuad o deus savet ur seurt kêriadenn a deltennoù e park an Hautes-Ourmes e Roazhon d’ar meurzh 13 a viz gouere. E karter ar Poterie emañ ar park-se. An darn vrasañ eus ar repuidi-se a oa dija o kampiñ un tamm e pep lec’h e Roazhon, bremañ emaint tolpet en ul lec’h, just e-kichen ar c’hoarioù evit ar vugale. Kosovariz, Jeorjiz hag Albaniz eo an darn vrasañ anezho. Dilun dremenet e oa bet skarzhet tud o skwatiñ ur savadur straed Vezin, kredapl ez aio an dud-se da sevel un deltenn all er gêriadenn nevez.\nN’eo ket ur souezh ar geriadenn-se evit ar justis hag ar polis rak embannet e oa bet mui pe vui an ober war ar rouedadoù sokial pe war lec’hiennoù eus an tu kleiz-pellañ abaoe pell. Perak ‘ta n’eo ket bet suraet park an Hautes-Ourmes en a-raok ?\nTags : migrants, rennes


Klip sonerezh evit ar ganerez Sami Mari Boine a gan e samieg « Vuollgge mu mielde Bassivarrai » « Deus ganin d'ar menez sakr ». Tabut a oa savet evit pennadoù 'zo er film, pa oant awenet diwar fedoù kristenaat gouzañvet gant ar bobl-se.\nTeulfilm diwar-benn teir c'hêriadenn inuit er C'hebek. Stourm a reont evit chom bev hag evit o sevenadur. Evit chom mestr war o zonkadur e stourmont a-enep ar sevenadurezh war-gresk bepred hag abegiñ a reont Emglev Baie-James a zigor emezo « dor (...)\nE dibenn an hañv 2009 e oa aet ar sevener Christian Merlhiot da Igloolik, ur gumuniezh Inuit er C'hanada. Gantañ e oa un enrolladenn bet graet e 1973; Iqallijuq, hag hi plac'h kozh neuze, a gonte d'an antropologour Bernard Saladin d'Anglure (...)\nIstor an emgav etre Nanook an Eskimo ha Robert Flaherty. Chom a ra hemañ da vevañ er familh bloaz-pad e 1920 ha reiñ a ra d'anavezout d'ar bed o doare-bevañ e-keit m'emañ ar sevenadur-se war e dalaroù.\nE 1942 ez eus bet diblaset ur bern tud en Unaniezh Soviedel. Bodad Kreiz an Arme a c'hourc'hemennas kas da Arktika un daou-ugent kolc'hoz korn-bro Tchouraptcha da greiz Yakoutia evit diazezañ peskerezhioù da vagañ soudarded an talbenn. 4 (...)


Emgann Varsovia (1920) - Wikipedia\nEmgann Varsovia (1920)\nSoudarded Polonia dres goude an emgann gant bannieloù tapet digant an Arme Ruz\nEmgann Varsovia, lesanvet Burzhud ar Vistula, a voe un trec'h peurglok polonat e 1920 e-kerzh ar Brezel etre Polonia hag URSS. Polonia, darbet da vezañ trec'het garv, a oa deuet a-benn da argas ha da drec'hiñ al Lu Ruz. Vladimir Lenin, penn ar Volcheviked en doa graet "ur pikol faezhidigezh" eus ar c'holl-se.\nSoudarded Polonia e 1920 o c'hortoz an dagadenn soviedel. Armet int gant ur vindrailherez Colt-Browning 1895\nGoude Argadenn Kiev gant Poloniz harpet gant Republik Poblel Ukrania, ar nerzhioù lu soviedel a oa deuet a-benn da dalañ hag enep-argadiñ en hañv 1920. Rediet e oa bet an nerzhioù lu polonat da gilañ, strafuilhet, war-zu ar C'hornôg. Darbet e oa d'an nerzhioù lu polonat bezañ dispennet hag evit an arvestourien e oa anat e vefe un trec'h peurglok gant Soviediz.\nEmgann Varsovia a ao padet etre an 12 hag ar 25 a viz Eost 1920 etre nerzhioù an Arme Ruz renet gant Mikhail Tukhachevsky a oa o tostaat da gêr-benn Polonia ha Kreñvlec'h Modlin. D'ar 16 a viz Eost, nerzhioù lu Polonia renet gant Józef Piłsudski o devoa enepargadet diouzh ar su, o troc'hañ lañs an argadenn soviedat. Rediet e oa bet al Lu Ruz da gilañ buan hag en dizurzh war-zu ar reter hag a-dreñv ar stêr Neman. Ar c'holloù a oa bet ramzel a bep tu: evit ar Rusianed e oa bet 10 000 den lazhet, 500 den steuziet, 30 000 den gloazet ha 66 000 prizoniad. Evit Poloniz e oa bet 4500 den lazhet, 10 000 den steuziet ha 22 000 den gloazet.\nAdtapet diwar « https://br.wikipedia.org/w/index.php?title=Emgann_Varsovia_(1920)&oldid=1862815 »\nKemmoù diwezhañ degaset d'ar bajenn-mañ d'an 8 Gen 2020, da 17:01.


Dardanos - Wikipedia\nDardanos (Δάρδανος / Dárdanos e gregach) eo anv haroz Dardania, mab da Zeus ha da Elektra. Breur eo da Iasion (pe "Iasos").\nHervez Dionysios Halikarnassos e vije bet dimezet Dardanos da C'hryse, ha meur a vab o dije bet.\nKement-se ne gaver ket gant an oberourien all, ha hervez danevell Pseudo-Apollodoros, e teuas Dardanos eus Samothrake, e tiazezas e Troas, ma timezas da v-Bateia, merc'h d'ar roue Teukros.\nNeuze e savas kêr Dardania, hag eñ eo tad an « Dardaned ».\nTad eo da Ilos ha da Eric'hthonios. Ilos a voe roue war e lerc'h, met mervel a reas divugel, hag Eric'hthonios an hini a voe roue neuze, hag ur gourdouaren dezhañ eo a ziazezas kêr Troia ha lignez ar rouaned anezhi.\nHervez ar barzh latin Vergilius e teuas an doueed Penat da lavarout da Aineias, gourvab da Zardanos, goude Brezel Troia, distreiñ da Hesperia, bro orin Dardanos, da lavarout eo, gouez d'ar barzh, Italia a vremañ.\nDardanus, c'hoarigan gant Jean-Philippe Rameau\nAdtapet diwar « https://br.wikipedia.org/w/index.php?title=Dardanos&oldid=1946290 »


Gododdin - Wikipedia\nAr Gododdin a oa ur bobl vrezhon a veve e biz Enez Vreizh (e kreisteiz Skos hiriv) hag a savas ur rouantelezh vrezhon e bro pobl ar Votadini, en hanternoz da Moger Hadrian, goude ma voe aet kuit ar Romaned. Amezeien e oant d'ar Bikted en hanternoz, da Vrezhoned Strat Clut er reter, ha re Bryneich er c'hreisteiz. Met aloubet e voe honnezh gant an Angled, ha diwar neuze e komzer eus Bernikia kentoc'h.\nAr Gododdin hag o amezeien\nYr Hen Ogledd pe "an Hanternoz kozh ". Kartenn eus hanternoz Enez Vreizh a-raok aloubidigezh ar Saozon\nEnez Vreizh er bloaz 802. Lonket eo bet rouantelezh Gododdin gant Northumbria.\nGododdin zo ur ger kembraek a vremañ, diwar Guotodin en hengembraeg, ha Votadini e predeneg moarvat, hag e latin . \n1 Manaw Gododdin\n2 Ar Rouantelezh\n3 Rouaned Gododdin\n4 Goude 500\nManaw Gododdin , a oa ur rouantelezhig dalc'het ganti ha Din Eidyn (pe Caer Eiddyn) dezhi da gêr-benn, hag a voe faezhet gant hec'h alouberien deuet eus Bernicia ha Deira en-dro da Catterick (Yorkshire), er bloavezh 638. Diwar-benn an emgann-se e voe savet e varzhoneg Y Gododdin gant Aneirin.\nN'oar ket sur betek pelec'h en em lede ar rouantelezh ent resis, met dre vras edo etre Stirling ha Bernikia. Ar re a oa e kornad Clackmannanshire a oa anavezet evel ar Manaw Gododdin (Watson, 1926; Jackson, 1969). Hervez a gonter edo ar rouaned o chom e daou lec'h: Traprain Law ha Din Eidyn (Edinburgh, a zo Dùn Éideann e gouezeleg), ha moarvat ivez e Din Baer (Dunbar). Pa'z eas kuit ar Romaned, war-dro 410, e kreder e voe kemeret Eburacum (York), kêrbenn an hanternoz roman, gant Coel Hen (Old King Cole). Hennezh, hervez Morris, a vije bet an diwezhañ eus an Duces Brittanniarum (Duged ar Vrezhoned) dindan ar Romaned. Gant se e teuas da vout ur seurt roue meur en hanternoz Britannia, hini ar Vrezhoned (hep ar Bikted), marteze bro ar Votadini. Honnezh eo ar vro a vo anvet Hen Ogledd pe Hanternoz Kozh. Goude e varv e voe rannet ar vro moarvat. War-dro 470 e oa aet douaroù ar Votadini d'ober rouantelezh Gododdin, hag ar c'hreisteiz, etre ar stêrioù Tweed ha Tees a deuas da vout Bryneich, pe Bernikia, a voe aloubet diwezhatoc'h hag a yeas da ober un darn eus Rouantelezh Northumberland .\nKynvelyn mab Arthwys mab Mar mab Ceneu mab Coel\nKynnwyt Kynnwydyon, mab dezhañ ;\nKynvelyn Drwsgyl, mab dezhañ ;\nClydno Eiddin, breur dezhañ .\nHervez David Nash Ford e oa heñvel rouaned Gododdin ha re Lothian, ha meneget int er 'Pedigree 16' eus Harleian MS 3859. Ar roue Lot pe Leudonus, an hini en deus roet e anv da Lothian, a zo meneget e anv e mojenn Sant Kentigern.\nCunedda, a savas Rouantelezh Gwynedd en hanternoz Kembre hervez ar vojenn, a vije bet ur pennkadour eus Manaw Gododdin hag ac'h eas war-du ar mervent.\nEr VIvet kantved e voe aloubet Bryneich gant an Angled, ha diwar neuze e voe anavezet evel Bernicia. Klask a rae an Angled kreskiñ o rouantelezh war-du an hanternoz, diwar-goust ar Vrezhoned. War-dro 600 e kouezhas 300 brezelour eus Gododdin en emgann Catraeth (moarvat Catterick en North Yorkshire), hervez a gont ar barzh brezhon Aneirin en e glemmgan Y Gododdin.\nE 638 e oa bec'h war gêr 'Din Eidyn', ha marteze e voe kemeret gant an Angled, rak seblantout a ra Gododdin bezañ bet dindan Bernicia diwar neuze. Petra a voe graet d'an dud, lazhañ pe sujañ, n'ouzer ket. Bernicia a deuas da vout ul lodenn eus Northumbria, hag e 954 e voe diskaret gant rouantelezh danat (viking) York. Goude-se ez eas d'ober ul lodenn eus Bro-Saoz unanet, met e 1018 e voe kemeret gant roue Bro-Skos Malcolm II betek ar stêr Tweed .\nY Gododdin, barzhoneg Aneurin.\nAlt Clut • Bryneich • Ebrauc • Elmet • Rheged Arfderydd • Calchfynydd • Carlisle • Catraeth • Coed Celyddon • Dumbarton Rock • Ynys Metcaud\nAneirin • Coel Hen • Cunedda • Kentigern • Elffin ap Gwyddno • Gwallog ap Llaennog • Gwenddolau • Llywarch Hen • Morcant Bulc • Myrddin Wyllt • Owain mab Urien • Rhydderch Hael • Taliesin • Urien\n↑ Claudius Ptolemaeus, "Douaroniezh" (war-dro an Eil kantved)\n↑ Nennius, "Historia Britonum" (war-dro an IXvet kantved)\nAdtapet diwar « https://br.wikipedia.org/w/index.php?title=Gododdin&oldid=1861506 »\nDernière modification le 5 Gen 2020, à 19:33\nKemmoù diwezhañ degaset d'ar bajenn-mañ d'an 5 Gen 2020, da 19:33.